cyanic-selkie/wikianc huggingface dataset:
മാർട്ടിൻ ലിങ്സ്
സംഭാവനകൾ
സൂഫിസവുമായി ബന്ധപ്പെട്ടുള്ള നിരവധി പുസ്തകങ്ങൾ രചിച്ചു ഇസ്ലാമിക ലോകത്തും ഇദ്ദേഹം വിഖ്യാതനായി. കാലിഗ്രഫിയും, ഖുർആൻറെ കലാദർശനവുമായി  ബന്ധപ്പെടുത്തിയുള്ള ഗ്രന്ഥം  അത്യന്തം ശ്രദ്ധിക്കപ്പെട്ട ഇദ്ദേഹത്തിൻറെ രചനകളിലൊന്നാണ്. മുഹമ്മദ്:പൗരാണിക സ്രോതസ്സുകൾ അവലംബിച്ചുള്ള ജീവചരിത്രം എന്ന പുസ്തകം സർവ്വകാല പ്രശസ്തിയിലേക്കുയർന്ന മറ്റൊരു രചനയാണ്. നിത്യഹരിത ശ്രേഷ്ഠ സാഹിത്യ ജീവചരിത്ര കൃതികളിലൊന്നായി നിരൂപകർ വിശേഷിപ്പിച്ച ഈ രചന നിരവധി ബഹുമതികൾ കരസ്ഥമാക്കി പ്രചാരണത്തിൽ  ഇന്നും മുന്നിട്ട് നിൽക്കുന്നു. . യാത്രകൾ തുടർന്നു കൊണ്ടേയിരുന്നു ഇദ്ദേഹം  2005 മെയ്  12 ന്  കെൻറിലെ സ്വവസതിയിൽ  വെച്ച്  നിര്യാതനായി.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് സാഹിത്യകാരന്മാർ വർഗ്ഗം:ഷേക്സ്പീരിയൻ സാഹിത്യകാരന്മാർ വർഗ്ഗം:ഇംഗ്ലീഷ് തത്ത്വചിന്തകർ വർഗ്ഗം: ആധുനിക സൂഫികൾ വർഗ്ഗം:1909-ൽ ജനിച്ചവർ വർഗ്ഗം:2005-ൽ മരിച്ചവർ
കൂടെവിടെ (ടെലിവിഷൻ പരമ്പര)
കൂടെവിടെ ഒരു ഇന്ത്യൻ മലയാളം ടെലിവിഷൻ ഡ്രാമ പരമ്പരയാണ്. 2021 ജനുവരി 4 ന് മലയാള ജനറൽ എന്റർടൈൻമെന്റ് ചാനൽ ഏഷ്യാനെറ്റ് സംപ്രേഷണം ആരംഭിക്കുകയും ഡിജിറ്റൽ പ്ലാറ്റ്ഫോം ഡിസ്നി + ഹോട്ട്സ്റ്റാറിലും സ്ട്രീമിംഗ് ചെയ്യുന്നു. ബംഗാളി സീരിയൽ മോഹറിന്റെ ഔദ്യോഗിക റീമേക്ക് ആണിത്.
കഥാസാരം
അധ്യാപികയാകാൻ ആഗ്രഹിക്കുന്ന ബിരുദ വിദ്യാർത്ഥിനിയാണ് സൂര്യ. വിവാഹം കഴിക്കാൻ അവളുടെ പിതാവ് നിർബന്ധിക്കുമ്പോൾ, സൂര്യ സ്വപ്നങ്ങളെ പിന്തുടരാൻ അസാധാരണമായ ഒരു യാത്ര ആരംഭിക്കുന്നു.
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
മാണിക്യമലരായ പൂവി
പി.​എം.​എ. ജബ്ബാറിന്റെ വരികൾക്കു തലശ്ശേരി റഫീഖ് ഈണം നൽകി എരഞ്ഞോളി മൂസ ആലപിച്ച ഒരു പ്രശസ്തമായ മാപ്പിളപ്പാട്ടാണ് മാണിക്യമലരായ പൂവി എന്നു തുടങ്ങുന്ന ഗാനം. 'ഒരു അഡാറ് ലവ്’ എന്ന സിനിമയിലുൾപ്പെടുത്തിയതിനെത്തുടർന്ന് ഈ ഗാനത്തിന് കൂടുതൽ പ്രചാരവും സ്വീകാര്യതയും ലഭിച്ചു. ഷാൻ റഹ്മാന്റെ സംഗീതത്തിൽ വിനീത് ശ്രീനിവാസനാണ് പാട്ട് പുനരാവിഷ്കരിച്ചിരുന്നത്. യൂ ട്യൂബിൽ 3.4 കോടിയിലധികം പേർ കണ്ടതായി മാധ്യമങ്ങൾ റിപ്പോർട്ട് ചെയ്തിരുന്നു.
കേസ്
'മാണിക്യമലരായ പൂവി’ എന്നുതുടങ്ങുന്ന മാപ്പിളപ്പാട്ടു ഇസ്‍ലാമിനെ അധിക്ഷേപിക്കുന്നതാണെന്ന് ആരോപിച്ച് ഒരു വിഭാഗം സിനിമയിലഭിനയിച്ച നായിക പ്രിയ പ്രകാശ് വാരിയർക്കും അണിയറ പ്രവർത്തകർക്കുമെതിരെ കേസെടുക്കണമെന്നാവശ്യപ്പെട്ട് ഹൈദരാബാദ് പൊലീസ് സ്റ്റേഷനിൽ പരാതി നൽകി. പ്രവാചകനിന്ദ ആരോപിച്ച് ജൻജാഗരൻ സമിതി എന്ന സംഘടനയും പരാതി നൽകിയിട്ടുണ്ട്. മുംബെയിൽ മതപണ്ഡിതന്മാരുടെ റാസ അക്കാദമി സെൻസർ ബോർഡിന് പാട്ടിനെതിരെ കത്ത് നൽകി. മതവികാരം വ്രണപ്പെടുത്തുന്ന ഗാനം നിരോധിക്കണം എന്നാവശ്യപ്പെട്ടായിരുന്നു കത്ത്. വരികളിൽ ഭേദഗതി വരുത്തുകയോ പാട്ട് സിനിമയിൽനിന്നു നീക്കുകയോ വേണമെന്നാണ് ഇവരുടെ ആവശ്യം. പാട്ട് ഇംഗ്ലിഷിലേക്കു പരിഭാഷപ്പെടുത്തുമ്പോൾ അർഥം മാറുന്നുവെന്നും പരാതിയുണ്ടായിരുന്നു. പാട്ടിലെ ചില പരാമർശങ്ങൾ ഇസ്‍ലാം സമുദായത്തെ അവഹേളിക്കുന്നതാണെന്നായിരുന്നു ജൻജാഗരൻ സമിതി പ്രസിഡന്റ് മൊഹ്സിൻ അഹമ്മദിന്റെ ആരോപണം. ആരോപണത്തിൽ കഴമ്പില്ലെന്നും വർഷങ്ങളായി കേരളത്തിലെ മുസ്‍ലിംകൾ പാടിവരുന്ന പാട്ടാണിതെന്നുമാണു സിനിമയുടെ അണിയറക്കാരുടെ നിലപാട്. വിവാദങ്ങളും കേസും വന്നതോടെ യൂട്യൂബിൽനിന്നും സിനിമയിൽനിന്നും ഗാനരംഗം നീക്കം ചെയ്യാൻ അണിയറ പ്രവർത്തകർ ആലോചിച്ചെങ്കിലും. വ്യാപകമായ പിന്തുണ കിട്ടിയതോടെ തീരുമാനം പിൻ‌വലിച്ചു. മുഖ്യമന്ത്രി പിണറായി വിജയൻ ഗാനത്തിനെ പിന്തുണച്ചു ഫെയ്സ്ബുക്കിൽ കുറിപ്പിട്ടിരുന്നു. പാട്ടിനെതിരെ കേസെടുത്തതു റദ്ദാക്കണമെന്ന് ആവശ്യപ്പെട്ടു നായിക പ്രിയ പ്രകാശ് വാരിയർ സുപ്രീംകോടതിയിൽ ഹർജി സമർപ്പിച്ചു. ഹൈദരാബാദ് പൊലീസ് റജിസ്റ്റർ ചെയ്ത കേസ് സുപ്രീംകോടതി പിന്നീട് റദ്ദാക്കി.
അവലംബം
വർഗ്ഗം:മാപ്പിളപ്പാട്ട് വർഗ്ഗം:ചലച്ചിത്രഗാനങ്ങൾ വർഗ്ഗം:ആവിഷ്കാര സ്വാതന്ത്ര്യം
കൊല്ലത്തെ കശുവണ്ടി വ്യവസായം
കേരളത്തിലെ കശുവണ്ടി വ്യവസായം പ്രധാനമായും കൊല്ലം ജില്ലയിൽ കേന്ദ്രീകരിച്ചിരിക്കുന്നു. കശുമാവ് കൃഷി കുറവായതിനാൽ വടക്കൻ ജില്ലകൾ, അയൽ സംസ്ഥാനങ്ങൾ, ആഫ്രിക്കൻ രാജ്യങ്ങൾ എന്നിവിടങ്ങളിൽ നിന്ന് ഇറക്കുമതി ചെയ്യുന്ന തോട്ടണ്ടിയാണ് ഇവിടെ അസംസ്കൃത വസ്തുവായി ഉപയോഗിക്കുന്നത്. തോട്ടണ്ടി സംസ്കരിച്ച് മൂല്യവർദ്ധിത ഉൽപ്പന്നങ്ങൾ നിർമ്മിക്കുകയും അവ വിദേശ രാജ്യങ്ങളിലേക്കും മറ്റും കയറ്റുമതി ചെയ്യുകയുമാണ് ഈ വ്യവസായത്തിൽ ചെയ്യുന്നത്. കൊല്ലം ജില്ലയിൽ കശുവണ്ടി സംസ്കരണത്തിനായി കേരള സർക്കാരിന്റെയും സ്വകാര്യ വ്യക്തികളുടെയും നിരവധി ഫാക്ടറികൾ പ്രവർത്തിക്കുന്നുണ്ട്. 'കശുവണ്ടി ഫാക്ടറികളുടെ നാട്', 'കേരളത്തിൽ കശുവണ്ടി വ്യവസായത്തിന്റെ ഈറ്റില്ലം', 'ലോകത്തിന്റെ കശുവണ്ടി തലസ്ഥാനം' എന്നൊക്കെ കൊല്ലം നഗരത്തെ വിശേഷിപ്പിക്കുന്നു. കശുവണ്ടി വ്യവസായവുമായി ബന്ധപ്പെട്ട പല സർക്കാർ സ്ഥാപനങ്ങളുടെയും ആസ്ഥാനം കൊല്ലമാണ്.
കേരളത്തിൽ റബ്ബർ കൃഷി വ്യാപകമായതോടെ കശുവണ്ടിയുടെ കാർഷികോൽപ്പാദനത്തിൽ കുറവുണ്ടായി. അതോടെ അസംസ്കൃത കശുവണ്ടിക്കായി അന്യസംസ്ഥാനങ്ങളെയും വിദേശ രാജ്യങ്ങളെയും ആശ്രയിക്കേണ്ടി വന്നു. ആഫ്രിക്കയിൽ നിന്നുള്ള തോട്ടണ്ടിയുടെ ഇറക്കുമതി കുറഞ്ഞതും വ്യവസായികൾക്കിടയിലെ കിടമത്സരവും കൊല്ലത്തെ കശുവണ്ടി വ്യവസായത്തെ പ്രതികൂലമായി ബാധിച്ചിട്ടുണ്ട്. തോട്ടണ്ടി ക്ഷാമത്തെ തുടർന്ന് 2015-16 കാലഘട്ടത്തിൽ കൊല്ലത്തെ സർക്കാർ ഫാക്ടറികൾ ഉൾപ്പെടെ എല്ലാ ഫാക്ടറികളും മാസങ്ങളോളം അടഞ്ഞുകിടന്നു. തോട്ടണ്ടിയുടെ വിലയിലുണ്ടായ വർദ്ധനവും കേന്ദ്രസർക്കാർ ഏർപ്പെടുത്തിയ ഇറക്കുമതി തീരുവയും ചെറുകിട വ്യവസായികളെ കടക്കെണിയിലാക്കി. തൊഴിലാളികൾക്കു മിനിമം കൂലി നൽകാൻ തയ്യാറാകാതെ മറ്റു സ്വകാര്യ ഫാക്ടറികളും അടച്ചുപൂട്ടി.
2016 മേയ് മാസത്തോടെ കേരള സർക്കാർ ഇടപെടലിനെ തുടർന്ന് കൊല്ലം ജില്ലയിലെ സർക്കാർ ഫാക്ടറികൾ വീണ്ടും പ്രവർത്തനം ആരംഭിച്ചു. കശുവണ്ടി വ്യവസായം തകർന്നാൽ 3 ലക്ഷത്തോളം പേർക്ക് തൊഴിൽ നഷ്ടപ്പെടുമെന്നും 3000-ത്തോളം കോടി രൂപയുടെ വിദേശനാണ്യം വരുന്നതു നിലയ്ക്കുമെന്നും കണക്കാക്കുന്നു.
കശുവണ്ടി
കശുവണ്ടിയുടെ ജൻമദേശം ബ്രസീലാണ്. ഇന്ത്യയിലാദ്യമായി കശുമാവ് ചെടി കൊണ്ടുവന്നത് പോർച്ചുഗീസുകാരാണ്. ബ്രസീലുകാർ 'അകാജു' (Accaju) എന്നും പോർച്ചുഗീസുകാർ 'കാജു' (Caju) എന്നും ഈ വൃക്ഷത്തെ വിളിക്കുന്നു. ഈ വാക്കുകളിൽ നിന്നാണ് 'കശുമാവ്' എന്ന മലയാളപദം ഉണ്ടായതെന്നു കരുതുന്നു. റോഡ് വിക്ടോറിയ എന്ന ആംഗ്ലോ ഇന്ത്യക്കാരനെ കശുവണ്ടി വ്യവസായത്തിന്റെ ഉപജ്ഞാതാവായി കണക്കാക്കുന്നു.
കേരളത്തിൽ
കേരളത്തിൽ കശുവണ്ടി വ്യവസായം പ്രധാനമായും കൊല്ലം, തിരുവനന്തപുരം, പത്തനംതിട്ട, ആലപ്പുഴ എന്നീ ജില്ലകളിലേക്കു വ്യാപിച്ചുകിടക്കുന്നു. കൊല്ലം ജില്ലയിൽ അറുനൂറോളം കശുവണ്ടി ഫാക്ടറികളുള്ളതായി കണക്കാക്കുന്നു. കശുവണ്ടി വികസന കോർപ്പറേഷനു കീഴിലുള്ള 30 ഫാക്ടറികളിൽ 24 എണ്ണവും കൊല്ലം ജില്ലയിൽ പ്രവർത്തിക്കുന്നു. പൊതുമേഖലാ സ്ഥാപനമായ കാപെക്സിന്റെ 10 ഫാക്ടറികളിൽ 9 എണ്ണവും കൊല്ലത്താണുള്ളത്. ജില്ലയിൽ സർക്കാർ ഉടമസ്ഥതയിലുള്ളതിനെക്കാൾ കൂടുതൽ ഫാക്ടറികൾ സ്വകാര്യ മേഖലയിൽ പ്രവർത്തിക്കുന്നു. ഇത്രയധികം കശുവണ്ടി ഫാക്ടറികളുള്ള കൊല്ലം ജില്ലയെ 'കശുവണ്ടി വ്യവസായ കേന്ദ്രം' എന്നാണ് കേന്ദ്രസർക്കാർ വിശേഷിപ്പിച്ചത്.
കശുമാവ് കൃഷി
റബ്ബർ കൃഷി വ്യാപകമായതോടെ കേരളത്തിൽ കശുമാവ് കൃഷിയിൽ കുറവു സംഭവിച്ചു. കശുമാവ് തോട്ടങ്ങളിലെ കാടുവെട്ടി സംരക്ഷിക്കുന്നതു ചെലവേറിയ പണിയായതും വർദ്ധിച്ചുവരുന്ന നഗരവൽക്കരണവും കൃഷി കുറയുന്നതിനു കാരണമായി. ഈ സാഹചര്യത്തിൽ അയൽ സംസ്ഥാനങ്ങളിൽ നിന്നും ആഫ്രിക്കൻ രാജ്യങ്ങളിൽ നിന്നുമൊക്കെ കശുവണ്ടി ഇറക്കുമതി ചെയ്യേണ്ടതായി വന്നു. ഇടുക്കി, കണ്ണൂർ, വയനാട്, കാസർകോഡ്, പാലക്കാട് എന്നീ വടക്കൻ ജില്ലകളിൽ നിന്നും ഗോവ പോലുള്ള സംസ്ഥാനങ്ങളിൽ നിന്നും ഐവറികോസ്റ്റ്, ഘാന, ബെനിൻ, നൈജീരിയ, ടാൻസാനിയ, മൊസാംബിക് എന്നീ ആഫ്രിക്കൻ രാജ്യങ്ങളിൽ നിന്നും അസംസ്കൃത കശുവണ്ടി (തോട്ടണ്ടി) ഇവിടേക്ക് ഇറക്കുമതി ചെയ്യുന്നു. ഈ തോട്ടണ്ടി സംസ്കരിച്ച് വിവിധ ഉൽപ്പന്നങ്ങളാക്കി കയറ്റുമതി ചെയ്യുന്ന വ്യവസായമാണ് കൊല്ലം ജില്ലയിൽ നിലനിൽക്കുന്നത്. ഇതിലൂടെ ഏകദേശം 3000 കോടി രൂപാ വിദേശ വരുമാനം ലഭിക്കുന്നു.
പ്രതിസന്ധികൾ
മറ്റൊരു ഭൂഖണ്ഡത്തിൽ ഉൽപ്പാദിപ്പിക്കുന്ന കാർഷികവിളയെ ആശയിച്ചുള്ള വ്യവസായമായതിനാൽ കൊല്ലത്തെ കശുവണ്ടി വ്യവസായം ഒട്ടേറെ പ്രതിസന്ധികൾ നേരിടുന്നുണ്ട്.
ഇടനിലക്കാർ
ആഫ്രിക്കൻ രാജ്യങ്ങളിൽ നിന്ന് ഇടനിലക്കാർ മുഖേനയാണ് കൊല്ലത്തേക്ക് കശുവണ്ടി ഇറക്കുമതി ചെയ്യുന്നത്. കശുവണ്ടിയുടെ ഗുണനിലവാരം കുറയുന്നതും ഇടനിലക്കാരുടെ മേലുള്ള അഴിമതിയാരോപണങ്ങളും വ്യവസായത്തെ ദോഷകരമായി ബാധിക്കുന്നു. ഇടനിലക്കാരെ ഒഴിവാക്കി ആഫ്രിക്കൻ രാജ്യങ്ങളിൽ നിന്നു നേരിട്ട് തോട്ടണ്ടി വാങ്ങാൻ ഈ രാജ്യങ്ങളിലെ നയതന്ത്രപ്രതിനിധികളുമായി കേരള സർക്കാർ ചർച്ച നടത്തിയിരുന്നു.
ചെറുകിട വ്യവസായങ്ങളുടെ തകർച്ച
തോട്ടണ്ടിക്ഷാമത്തെ തുടർന്ന് വിപണിയിൽ കശുവണ്ടിയുടെ വില വർദ്ധിച്ചു. തോട്ടണ്ടിയുടെ അമിതവിലയും ഇറക്കുമതി തീരുവയും നൽകി അവ ഇറക്കുമതി ചെയ്യുന്ന ചെറുകിട വ്യവസായികൾക്ക് 'ഇൻസെന്റീവ്' പോലുള്ള ആനുകൂല്യങ്ങൾ ലഭിക്കുന്നില്ല. തൊഴിലാളികൾക്കു ബോണസും മറ്റ് ആനുകൂല്യങ്ങളും നൽകിക്കഴിയുമ്പോൾ ഈ വ്യവസായികൾ കടക്കെണിയിലാകുന്നു. ബാങ്ക് വായ്പകൾ തിരിച്ചടയ്ക്കാൻ കഴിയാതെ ഇവരുടെ ഫാക്ടറികൾ അടച്ചുപൂട്ടേണ്ടിവരുന്നു. തൊഴിൽ നഷ്ടപ്പെടുന്നവർ സമരം തുടങ്ങുന്നതോടെ ചെറുകിട വ്യവസായികൾ അയൽ സംസ്ഥാനങ്ങളിലേക്കു തങ്ങളുടെ വ്യവസായം മാറ്റിസ്ഥാപിക്കുന്നു. അതോടെ ഇവിടുത്തെ ചെറുകിട വ്യവസായരംഗം തകരുന്നു.
ഫാക്ടറികളുടെ അടച്ചുപൂട്ടൽ
2015-16 കാലഘട്ടത്തിൽ തോട്ടണ്ടിക്ഷാമം രൂക്ഷമായതിനെത്തുടർന്ന് കൊല്ലം ജില്ലയിൽ കശുവണ്ടി വികസന കോർപ്പറേഷന്റെ ഫാക്ടറികൾ മാസങ്ങളോളം അടഞ്ഞുകിടന്നു. തൊഴിലാളികൾക്കു വർദ്ധിപ്പിച്ച മിനിമം കൂലി നൽകാൻ തയ്യാറാകാതെ സ്വകാര്യ ഫാക്ടറികളും അടച്ചുപൂട്ടി. ഫാക്ടറികൾ അടച്ചിട്ടു പ്രതിസന്ധി സൃഷ്ടിക്കുകയും അതിന്റെ മറവിൽ അയൽ സംസ്ഥാനങ്ങളിൽ കശുവണ്ടി വ്യവസായം ആരംഭിക്കുകയും ചെയ്യുന്നുവെന്ന് സ്വകാര്യ ഫാക്ടറികൾക്കെതിരെ ആരോപണവുമായി തൊഴിലാളി സംഘടനകൾ രംഗത്തുവന്നു. കൊല്ലത്തെ കശുവണ്ടി മുതലാളിമാരുടെ ഫാക്ടറികൾ ആന്ധ്ര, കർണാടക, തമിഴ്നാട് എന്നിവിടങ്ങളിലും പ്രവർത്തിക്കുന്നുണ്ട്. ഇവയിൽ പലതും യന്ത്രവൽകൃത ഫാക്ടറികളാണ്. അവിടെ തൊഴിലാളികൾക്കു കുറഞ്ഞ കൂലി നൽകിയാൽ മതി എന്നതാണ് മുതലാളിമാരെ അങ്ങോട്ടേക്ക് ആകർഷിക്കുന്നതെന്നാണ് ഈ സംഘടനകളുടെ വാദം. എന്നാൽ തൊഴിലാളികളുടെ മിനിമം കൂലി വർദ്ധിപ്പിച്ചതാണ് വ്യവസായം നഷ്ടത്തിലാകാൻ കാരണമെന്ന് മുതലാളിമാരും വാദിക്കുന്നു. തോട്ടണ്ടി ക്ഷാമവും മുതലാളിമാർക്കിടയിലെ മത്സരവും മൂലം ഫാക്ടറികൾ അടഞ്ഞുകിടന്നതോടെ പലർക്കും തൊഴിൽ നഷ്ടമായി. ഇവർ പിന്നീട് കുറഞ്ഞ വേതനത്തിൽ ജോലി ചെയ്യുവാൻ നിർബന്ധിതരാകുന്നു.
സംസ്ഥാന സർക്കാരിന്റെ ഇടപെടൽ
2016 മേയിൽ കേരള സർക്കാരിന്റെ ഇടപെടലിനെത്തുടർന്ന് ജില്ലയിലെ സർക്കാർ ഫാക്ടറികൾ വിണ്ടും പ്രവർത്തനം തുടങ്ങി. 2016 സെപ്റ്റംബറോടെ കശുവണ്ടി വികസന കോർപ്പറേഷനു കീഴിലുള്ള എല്ലാ ഫാക്ടറികളും തുറന്നെങ്കിലും തൊഴിലാളികൾക്കു മിനിമം കൂലി നൽകാൻ തയ്യാറാകാതെ സ്വകാര്യ ഫാക്ടറികൾ അടഞ്ഞുകിടന്നു. 2016 നവംബർ 8-ന് കേന്ദ്രസർക്കാർ 500, 1000 രൂപാ നോട്ടുകൾ നിരോധിച്ചതോടെ തൊഴിലാളികൾക്കു ശമ്പളം നൽകാൻ പ്രയാസം നേരിട്ടു. മറ്റു പരമ്പരാഗത വ്യവസായങ്ങൾ പോലെ കശുവണ്ടി വ്യവസായവും തകർന്നാൽ 3 ലക്ഷം പേർക്കു തൊഴിൽ നഷ്ടപ്പെടുമെന്നും കൊല്ലം ജില്ലയുടെ സാമൂഹ്യ സാമ്പത്തിക രംഗത്തെ ദോഷകരമായി ബാധിക്കുമെന്നും പറയപ്പെടുന്നു.
പുനരുജ്ജീവനം
തകർന്നുകൊണ്ടിരിക്കുന്ന കശുവണ്ടി വ്യവസായ രംഗത്തെ സംരക്ഷിക്കുന്നതിനായി സർക്കാർ തലത്തിൽ നടപടികൾ സ്വീകരിച്ചുവരുന്നു. സ്വകാര്യ കശുവണ്ടി വ്യവസായമേഖലയെ സഹായിക്കുവാനും ബാങ്ക് വായ്പ ലഭ്യമാക്കാനും സർക്കാരിന്റെ പിന്തുണ നേടിക്കൊടുക്കുന്നതിനുമുള്ള ശ്രമങ്ങൾ നടക്കുന്നു. പൊതു-സ്വകാര്യ മേഖലാ പങ്കാളിത്തത്തോടെ 'കേരള കാഷ്യു ബോർഡ്' രൂപീകരിക്കാനും തീരുമാനിച്ചിട്ടുണ്ട്.
സ്ഥാപനങ്ങൾ
കശുവണ്ടി വ്യവസായരംഗം ശക്തിപ്പെടുത്തുന്നതിനായി ചില സർക്കാർ സ്ഥാപനങ്ങൾ കൊല്ലം ആസ്ഥാനമാക്കി പ്രവർത്തിച്ചുവരുന്നു.
കേരള സംസ്ഥാന കശുവണ്ടി വികസന കോർപ്പറേഷൻ
കശുവണ്ടി തൊഴിലാളികൾക്ക് പരമാവധി തൊഴിൽ ദിനവും ശമ്പളവും ഉറപ്പുവരുത്തുന്നതിനായി 1969-ൽ കേരള സംസ്ഥാന കശുവണ്ടി വികസന കോർപ്പറേഷൻ (KSCDC) രൂപീകരിച്ചു. അസംസ്കൃത കശുവണ്ടി സംസ്കരിച്ച് മൂല്യവർദ്ധിത ഉൽപ്പന്നങ്ങൾ നിർമ്മിക്കുക എന്ന ലക്ഷ്യവും കോർപ്പറേഷനുണ്ട്. കൊല്ലം ജില്ലയിലെ മുണ്ടയ്ക്കലുള്ള കാഷ്യു ഹൗസാണ് ഇതിന്റെ ആസ്ഥാനം. സംസ്ഥാനത്ത് കശുവണ്ടി വികസന കോർപ്പറേഷനു കീഴിൽ 30 ഫാക്ടറികളുള്ളതിൽ 24 എണ്ണവും കൊല്ലത്താണ് സ്ഥിതിചെയ്യുന്നത്.
കേരള സംസ്ഥാന കശുവണ്ടി തൊഴിലാളി അപ്പെക്സ് സഹകരണ സംഘം
കശുവണ്ടി വ്യവസായ രംഗത്തു പ്രവർത്തിക്കുന്ന മറ്റൊരു സർക്കാർ സ്ഥാപനമാണ് കേരള സംസ്ഥാന കശുവണ്ടി തൊഴിലാളി അപെക്സ് സഹകരണ സംഘം (കാപ്പെക്സ്). കശുവണ്ടി വ്യവസായ മേഖലയിലെ തൊഴിൽ ദാതാവാണ് ഈ സ്ഥാപനം. ഇതിന്റെ ആസ്ഥാനവും കൊല്ലത്താണ്. കാപ്പെക്സിനു കീഴിലുള്ള പത്ത് ഫാക്ടറികളിൽ ഒൻപതെണ്ണവും കൊല്ലം ജില്ലയിൽ പ്രവർത്തിക്കുന്നു.
കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ
വിദേശരാജ്യങ്ങളിലേക്കു കശുവണ്ടി കയറ്റുമതി ചെയ്യുന്നതിനും മറ്റുമായി 1955-ൽ കേന്ദ്രസർക്കാർ ആരംഭിച്ച കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യയുടെ ആസ്ഥാനം കൊല്ലം ജില്ലയിലെ മുണ്ടയ്ക്കലിൽ സ്ഥിതിചെയ്യുന്നു. കശുവണ്ടിയുടെ ഗുണനിലവാരം ഉറപ്പുവരുത്തുക, കയറ്റുമതിയും ഇറക്കുമതിയും നിയന്ത്രിക്കുക എന്നിവയാണ് ഇതിന്റെ ചുമതലകൾ.
അവലംബം
വർഗ്ഗം:കേരളത്തിലെ വ്യവസായങ്ങൾ വർഗ്ഗം:കൊല്ലത്തിന്റെ ചരിത്രം
ജോർജ്ജ് ഫ്രീഡറിൿ മ്യൂള്ളർ
മലയാളഭാഷയിൽ അച്ചടിയും പ്രസിദ്ധീകരണ സംസ്കാരവും ആരംഭിക്കുന്ന ആദ്യ കാലഘട്ടത്തിൽ അത്തരം പ്രവർത്തനങ്ങളിൽ ഗുണ്ടർട്ടിനെ സഹായിച്ചിരുന്ന ഒരു ജർമ്മൻ മിഷണറി യുവാവായിരുന്നു ജോർജ്ജ് ഫ്രീഡറിൿ മ്യൂള്ളർ(1818-1888). മലയാളത്തിലെ പ്രഥമ വാർത്താ ആനുകാലികമായി കണക്കാക്കുന്ന രാജ്യസമാചാരം, തുടർന്നു പുറത്തിറങ്ങിയ പശ്ചിമോദയം എന്നിവയുടെ ഔപചാരിക പത്രാധിപർ കൂടിയായിരുന്നു അദ്ദേഹം.
1842-ൽ തലശ്ശേരിയിലെ ബാസൽ മിഷൻ കേന്ദ്രത്തിൽ അച്ചടിക്കാര്യങ്ങളുടെ മുഖ്യചുമതലക്കാരനായാണു് മ്യൂള്ളർ ഇന്ത്യയിലെത്തിയതു്. ഗുണ്ടർട്ട് രചിക്കുകയും സംശോധനം നടത്തുകയും ചെയ്തിരുന്ന പുസ്തകങ്ങളും ലഘുലേഖകളും സൈക്ലോസ്റ്റൈൽ രൂപത്തിലോ അച്ചടിച്ചോ നിർമ്മിച്ച് വിതരണം ചെയ്യുന്നതും ബാസൽ മിഷന്റെ കീഴിലുണ്ടായിരുന്ന നെയ്ത്തുശാലയുടെ മേൽനോട്ടം വഹിക്കുന്നതും മ്യൂള്ളറായിരുന്നു. പന്ത്രണ്ടു വർഷത്തോളം ഗുണ്ടർട്ടിന്റെ വലംകൈ ആയി പ്രവർത്തിച്ചിരുന്ന ആ ചെറുപ്പക്കാരൻ 1855-ൽ കരൾരോഗ ബാധയെത്തുടർന്നു് ജർമ്മനിയിലേക്കു മടങ്ങി. തുടർന്നുള്ള വർഷങ്ങളിൽ അദ്ദേഹം ഗുൺറ്റർട്ടിന്റെ ജന്മനഗരമായ സ്റ്റുട്ഗാർട്ടിലെ ഒരു യുവജനപ്രവർത്തകനായി അറിയപ്പെട്ടു.
അവലംബം
വർഗ്ഗം:1818-ൽ ജനിച്ചവർ വർഗ്ഗം:1888-ൽ മരിച്ചവർ
കാതറിൻ കോർബറ്റ്
ഒരു ബ്രിട്ടീഷ് സഫ്രാജിസ്റ്റായിരുന്നു കാതറിൻ കോർബറ്റ് (നീ. വാൻസ് ആഗ്നൂവ്) (1869-1950). വനിതാ സാമൂഹിക രാഷ്ട്രീയ യൂണിയന്റെ പേരിൽ ജയിലിൽ അടയ്ക്കപ്പെടുകയും നിരാഹാര സമര മെഡൽ നൽകുകയും ചെയ്തു.
ജീവിതം
കാതറിൻ കോർബറ്റ് 1869-ൽ ജനിച്ചു. കാതറിൻ അല്ലെങ്കിൽ ഈഡ എന്നറിയപ്പെടുന്ന അവർക്ക് നാല് സഹോദരന്മാരും ഒരു സഹോദരിയുമുണ്ടായിരുന്നു. 1895 ഒക്ടോബർ 22 ന് ഫ്രാങ്ക് കോർബറ്റിനെ വിവാഹം കഴിച്ച അവർ 1912 ൽ വിധവയായി. 'ഉയരമുള്ള, ഇരുണ്ട, സുന്ദരിയായ സ്ത്രീ' എന്നാണ് കോർബറ്റിനെ വിശേഷിപ്പിച്ചിരുന്നത്.
സഫ്രേജ് ആക്ടിവിസം
ഡബ്ല്യുഎസ്പിയുവിൽ സജീവമായ അവർ തടയലിന് അറസ്റ്റിലായി. അവരും ഒലിവ് ഫാർഗസും ഡെയ്‌ലി മിററിൽ 1908 ഫെബ്രുവരി 24 ന് ഒരു പ്രതിനിധിസംഘത്തോടൊപ്പം ഫോട്ടോ പ്രസിദ്ധീകരിച്ചു. തുടർന്ന് നാലാഴ്ച തടവിലാക്കി. 1909 ഫെബ്രുവരി 25 ന് ലോസ് ഏഞ്ചൽസ് ഹെറാൾഡിൽ 'സഫ്രഗെറ്റ് പ്രസ്ഥാനത്തിന്റെ ഒരു പ്രഭു പിന്തുണക്കാരി' എന്നും അവർ വിളിക്കപ്പെട്ടു.
കോർബെറ്റിന്റെ പങ്കാളിത്തം 1911-ൽ പ്രസിദ്ധീകരിച്ച, എന്നാൽ യഥാർത്ഥ സംഭവങ്ങളെ അടിസ്ഥാനമാക്കി പരിഷ്കരിച്ച (2007) സാങ്കൽപ്പിക സഫ്രഗെറ്റ് സാലിയിൽ പരാമർശിക്കപ്പെടുന്നു.
അതേ വർഷം തന്നെ, ഡൺഡിയിൽ, കിൻനൈർഡ് ഹാളിൽ എംപിയായ വിൻസ്റ്റൺ ചർച്ചിലിന്റെ യോഗം തടസ്സപ്പെടുത്താൻ കോർബറ്റ്, അഡെല പാൻഖർസ്റ്റ്, മൗഡ് ജോക്കിം, ഹെലൻ ആർച്ച്‌ഡെയ്ൽ, ലോറ ഇവാൻസ് എന്നിവരോടൊപ്പം ഉണ്ടായിരുന്നു. കോർബറ്റും ഹെലൻ ആർച്ച്‌ഡെയ്‌ലും ഒരു ട്രാമിൽ നിന്ന് ചാടിയിറങ്ങി കെട്ടിടത്തിന് ചുറ്റുമുള്ള ബാരിക്കേഡുകൾ 'തിരിച്ചുവിടാൻ' പ്രദേശവാസികളെ കൂട്ടിക്കൊണ്ടുപോയി. WSPU നിറങ്ങൾ വീശി, 'വോട്ടുകൾ സ്ത്രീകൾക്ക്' എന്ന് ആക്രോശിച്ചു. പ്രാദേശിക ഡണ്ടോണിയക്കാരുടെ പിന്തുണയോടെ നടന്ന കലാപം മൂന്ന് മണിക്കൂർ നീണ്ടുനിന്നു. പോലീസിനെ ആകർഷിച്ചു. പ്രതിഷേധക്കാരെ നീക്കം ചെയ്യാനും അവരെ ബേസ്‌മെന്റിൽ പൂട്ടാനും പോലീസ് ബാറ്റൺ ഉപയോഗിക്കേണ്ടി വന്നു.
നിരാഹാര സമരം എന്നാൽ നിർബന്ധിച്ച് ഭക്ഷണം നൽകിയില്ല
ഡണ്ടീ ഗാലിലെ ഗവർണർ ജെയിംസ് ക്രോ മെഡിക്കൽ ഓഫീസർ ഡോ. എ.ഡബ്ല്യു. വനിതാ തടവുകാർക്ക് നിർബന്ധിത ഭക്ഷണം നൽകാനുള്ള ജയിൽ അധികൃതരുടെ നിർദ്ദേശം പാലിക്കേണ്ടതില്ലെന്ന് സ്റ്റാക്കർ തീരുമാനിച്ചു. അവരും എഡിൻബർഗ് ആസ്ഥാനമായുള്ള ജയിൽ കമ്മീഷണർമാരും ലണ്ടനിലെ ഹോം ഓഫീസും തമ്മിലുള്ള ഔദ്യോഗിക കത്തിടപാടുകൾ കാണിക്കുന്നത്. എന്ത് ചെയ്യണമെന്ന് തീരുമാനിക്കുന്നതിന് മുമ്പ് ഈ ചികിത്സ എടുക്കാനുള്ള വ്യക്തിഗത വനിതാ നേതാക്കളുടെ (മാനസികവും ശാരീരികവുമായ) കഴിവ് അവർ വിലയിരുത്തി. കൂടാതെ 'പ്രാദേശിക വികാരം കാരണം' അത് വിചാരിച്ചു. സഹായിക്കാൻ 'ഒന്നോ രണ്ടോ നഴ്സുമാരുടെ' സേവനം അവർക്ക് ലഭിക്കാൻ സാധ്യതയില്ല. കോർബറ്റിനെ അവളുടെ പ്രായത്തേക്കാൾ പ്രായമുള്ളതായി വിശേഷിപ്പിക്കപ്പെട്ടു. കൂടാതെ 'ഹൃദയത്തിന്റെ ദ്രുതഗതിയിലുള്ള പ്രവർത്തനവും ചലനത്തിൽ ഹൃദയമിടിപ്പ് അനുഭവപ്പെടുന്നു.' പ്രാദേശിക ജയിൽ അധികൃതരുടെ ഈ പെരുമാറ്റം ഇംഗ്ലീഷ് ജയിലുകളിൽ നിന്ന് വ്യത്യസ്തമായിരുന്നു. കൂടാതെ സ്‌കോട്ട്‌ലൻഡിലെ പ്രസ്സും സ്റ്റേറ്റ് സെക്രട്ടറിയും ഈ വിഷയത്തിൽ ചർച്ചയിൽ ഏർപ്പെട്ടു.
കോർബെറ്റും മറ്റുള്ളവരും മോചിതരായപ്പോൾ, അവരെ ജയിൽ കവാടത്തിൽ 'ജനറൽ' ഫ്ലോറ ഡ്രമ്മണ്ടും സഫ്രഗെറ്റുകളും സ്വാഗതം ചെയ്തു.
നാഷണൽ ആർക്കൈവ്സിലെ സഫ്രഗെറ്റ് തടവുകാരുടെ റോൾ ഓഫ് ഓണർ എന്ന പട്ടികയിൽ കോർബറ്റിനെ ഉൾപ്പെടുത്തിയിട്ടുണ്ട്.
അവൾക്ക് WSPU ഹംഗർ സ്‌ട്രൈക്ക് മെഡൽ 'വോളറിന്' നൽകി.
അവലംബം
>
വർഗ്ഗം:1869-ൽ ജനിച്ചവർ വർഗ്ഗം:1950-ൽ മരിച്ചവർ
പാലക്കാംതൊടി അബൂബക്കർ മുസ്‌ലിയാർ
ബ്രിട്ടീഷ് രാജിലെ മലബാർ ജില്ല കേന്ദ്രീകരിച്ചു അധിനിവേശ വിരുദ്ധ പോരാട്ടം നടത്തിയ സ്വാതന്ത്ര്യപോരാളിയും, ഖിലാഫത്ത് പ്രവർത്തകനും ഇസ്ലാമിക മതപണ്ഡിതനും, അധ്യാപകനും, ഖാദിരിയ്യ സൂഫിയുമായിരുന്നു ‘പാലക്കാംതൊടി അബൂബക്കർ മുസ്ലിയാർ’ എന്ന പുത്തൂർ ഉപ്പാപ്പ. കോഴിക്കോട് താലൂക്കിലെ താമരശ്ശേരി കേന്ദ്രീകരിച്ച് ഖിലാഫത്ത് പ്രസ്ഥാനത്തിനു നേതൃത്വം നൽകിയ ഇദ്ദേഹത്തെ ബ്രിട്ടീഷ് സർക്കാർ തൂക്കി കൊല്ലുകയായിരുന്നു.
ജീവിത രേഖ
1874ൽ മലബാർ ജില്ലയിലെ കൊടുവള്ളി കരുവമ്പൊയിൽ  പാലക്കാംതൊടി കുഞ്ഞിരായിൻ ഹാജിയുടെ മകനായി ജനനം, പ്രാഥമിക മത പഠനം സ്വദേശത്ത്, പൊന്നാനിയിൽ   ഉപരിപഠനം നടത്തി വിളക്കത്തിരിക്കൽ ബിരുദം നേടി. ശേഷം ചാലിലകത്ത് കുഞ്ഞഹമ്മദ് ഹാജി, ചെറുശ്ശേരി അഹ്മദ് കുട്ടി മുസ്ലിയാർ എന്നിവരുടെ കീഴിൽ ദാറുൽഉലൂമിൽ കർമ്മ ശാസ്ത്ര ഗവേഷണം. തുടർന്ന് ശാഹ് അബ്ദുൽ വഹാബ് ഹസ്റത്ത്, മുഹമ്മദ് അബ്ദുൽ ജബ്ബാർ. ഹസ്റത്ത് എന്നിവരിൽ നിന്നും ജ്ഞാനം നേടി. വെല്ലൂർ ബാഖിയാത്തിൽ നിന്ന് ബിരുദം നേടി സ്വദേശത്തേക്ക് മടക്കം. താമരശ്ശേരി പള്ളി ദർസിൽ പ്രധാന അധ്യാപകനായി തുടക്കം. ശേഷം കൊടുവള്ളി പിന്നീട് പ്രശസ്തമായ പുത്തൂർ പുതിയോത്ത് പള്ളി ദർസിൽ അധ്യാപനം. പിന്നാലെ ഖത്തീബ് ചുമതലയിലും നിരവധി മഹല്ലുകളുടെ ഖാളിയായും നിയുക്തനായി. ഖാദിരിയ്യ അടക്കമുള്ള ആധ്യാത്മിക ധാരകളുടെ ഗുരുവായും പ്രശസ്തനായി. മലബാറിൽ അറിയപ്പെടുന്ന ആത്മീയ സൂഫി പുരോഹിതനായി പേരെടുത്ത ഇദ്ദേഹം ക്ഷാമം കാലത്ത് മഴക്ക് വേണ്ടി പ്രാർത്ഥന നടത്തിയുടൻ മഴ പെയ്തത് ജനങ്ങൾക്കിടയിലെ വിശുദ്ധ പദവി ഊട്ടിയുറപ്പിക്കാൻ കാരണമായ സംഭവമാണ്.
ബ്രിട്ടീഷ് മേൽക്കോയ്മക്കെതിരെ നിതാന്ത ജാഗ്രതയിലായിരുന്ന ഈ പണ്ഡിതൻ. പഠന ക്ലാസ്സുകളിലൂടെയും മതപ്രഭാഷണങ്ങൾ വഴിയും ബ്രിട്ടീഷ് രാജിനെതിരെ മുരീദന്മാർ ഉൾപ്പെടെയുള്ള ശിഷ്യന്മാരെയും പൊതുജനങ്ങളെയും സജ്ജമാക്കി. കോൺഗ്രസിലും നിസ്സഹകരണ പ്രസ്ഥാനത്തിന്റെയും ഭാഗമായി പ്രവർത്തിച്ചു. തൊള്ളായിരത്തി ഇരുപതുകളിൽ ഗാന്ധിജി, ശൗക്കത്തലി എന്നിവരുടെ കോഴിക്കോട് സന്ദർശനത്തിന് പിറകെ നാടുനീളെ ഖിലാഫത്ത് കമ്മിറ്റികൾ നിലവിൽ വന്നപ്പോൾ കോഴിക്കോട് താലൂക്കിൽ ഖിലാഫത്ത് പ്രവർത്തനം ശക്തമാക്കുന്നതിൽ അബൂബക്കർ മുസ്ലിയാർ സുപ്രധാന പങ്ക് വഹിച്ചു. പുത്തൂർ ഖിലാഫത്ത് കമ്മിറ്റി, കോഴിക്കോട് താലൂക്ക് ഖിലാഫത്ത് കമ്മിറ്റി എന്നിവയുടെ നേതൃത്വം വഹിച്ചു. ബ്രിട്ടീഷ്-ജന്മി മേൽക്കോയ്മക്കെതിരെ ജനങ്ങളെ ഏകോപിപ്പിച്ചു.
ബ്രിട്ടീഷ് രാജിനെതിരെ ശക്തമായ പ്രക്ഷോഭം നയിച്ച ഇദ്ദേഹത്തിന് സമരമുഖങ്ങളിൽ നിന്നും നിരവധി പീഡനങ്ങൾ ഏറ്റുവാങ്ങേണ്ടി വന്നു. 1921 ഇൽ ഏറനാട് വള്ളുവനാട് താലൂക്കുകളിലെ ഖിലാഫത്ത് പ്രക്ഷോഭം സായുധമാർഗ്ഗം സ്വീകരിക്കുകയും പിന്നീടതിനെ ബ്രിട്ടീഷ് പട്ടാളം അടിച്ചമർത്തുകയും ചെയ്തതോടെ സമീപ സ്ഥലങ്ങളിലുള്ള ഖിലാഫത്ത് പ്രവർത്തകരെയും അമർച്ച ചെയ്യാനുള്ള പദ്ധതി ബ്രിട്ടീഷ് പട്ടാളം തയ്യാറാക്കി. അബൂബക്കർ മുസ്ലിയാർ ആയിരുന്നു ഹിറ്റ്ലിസ്റ്റിലെ പ്രധാനി. തനിക്കായി സർക്കാർ വല വിരിച്ചതറിഞ്ഞ അബൂബക്കർ മുസ്ലിയാർ ശിഷ്യരോടൊപ്പം കിഴക്കൻ മലകളിൽ ഒളിവ് ജീവിതം ആരംഭിച്ചു. ഒളിവ് വാസത്തിനിടയിലും ബ്രിട്ടീഷ് രാജിനെതിരെ ജനങ്ങളെ ബോധവത്കരിച്ചു. ഒറ്റിനെ തുടർന്ന് പട്ടാളം അവിടെയുമെത്തി, തുടർന്ന് വെല്ലൂരിലേക്കുള്ള യാത്രാമധ്യേ പട്ടാളത്തിൻറെ പിടിയിലകപ്പെട്ടു. വെല്ലൂർ ജയിലിലടക്കപ്പെട്ട മുസ്ലിയാരുടെ വിചാരണയും അവിടെ വെച്ചായിരുന്നു. പാലങ്ങൾ തകർത്തു, ബ്രിട്ടീഷ് അധികാരികളെ കൊന്നൊടുക്കി തുടങ്ങിയ കുറ്റാരോപണങ്ങളെല്ലാം അദ്ദേഹം നിഷേധിച്ചു കൊണ്ട് ഇപ്രകാരം പറഞ്ഞു. ‘ഞാൻ ആരെയും ആക്രമിച്ചിട്ടില്ല നിരപരാധികളുടെ ചോര ചീന്തിയിട്ടില്ല എന്നാൽ ബ്രിട്ടീഷ് സർക്കാരിനെതിരെ ഞാൻ പ്രക്ഷോഭം നടത്തി എന്നുള്ളത് സത്യമാണ്’. തുടർന്ന് കോയമ്പത്തൂർ സെൻട്രൽ ജയിലിലേക്ക് അദ്ദേഹത്തെ മാറ്റി അവിടെ വെച്ചും ഖേദം പ്രകടിപ്പിക്കാൻ അധികാരികൾ സമ്മർദ്ദം ചെലുത്തിയെങ്കിലും മുസ്ലിയാർ തയ്യാറായില്ല. 1922 ആഗസ്റ്റ് 9 ന് കോയമ്പത്തൂർ സെന്ട്രൽ ജയിലിൽ നല്കിയ സ്റ്റേറ്റ്മെന്റിലും കുറ്റ പത്രത്തിൽ ആരോപിക്കും പ്രകാരം അതിക്രമങ്ങൾ ഒന്നും നടത്തിയില്ലെന്ന് ബോധിപ്പിച്ച മുസ്ലിയാർ ‘താൻ നാടിന് സ്വാതന്ത്ര്യം ആഗ്രഹിക്കുന്നവനാണെന്നും അതിൽ തെറ്റായി ഒന്നും കാണുന്നില്ലെന്നും വ്യക്തമാക്കി’. . 1922 ഡിസംബർ ഏഴിന് ജഡ്ജ് എച്ഛ്.ബി. ജാക്സൺ ‘അബൂബക്കർ മുസ്ലിയാർ’ രാജ്യദ്രോഹ പ്രവർത്തനത്തിൽ ഏർപ്പെട്ടെന്നും, ബ്രിട്ടീഷ് ഗവർമെന്റിനെതിരായി സായുധ സമരം നയിച്ചെന്നും പ്രസ്താവിക്കുകയും അദ്ദേഹത്തെയും അനുചരരേയും മരിക്കുന്നതുവരെ തൂക്കിലേറ്റാനുള്ള വിധി പുറപ്പെടുവിപ്പിക്കുകയുമുണ്ടായി.
1923 ഏപ്രിൽ നാലിന് (1341 റമളാൻ നാല്) അദ്ദേഹം തൂക്കിലേറ്റപ്പെട്ടു. സ്വഭാവ വൈശിഷ്ടതയും, ചില അതിമാനുഷിക പ്രവർത്തനങ്ങളും കാരണം പുരോഹിതനെന്ന പ്രതേക പരിഗണന ജയിൽ അധികാരികളുടെ ഭാഗത്ത് നിന്നും ഇദ്ദേഹത്തിന് ലഭിച്ചിരുന്നു. അതിനാൽ കുറ്റവാളികളുടെ ശ്മശാനത്തിൽ മറവ് ചെയ്യാതെ  വെല്ലൂർ പള്ളിയോട് ചേർന്ന് എല്ലാ വിധ മതാചാരങ്ങളും അർപ്പിച്ച ശേഷമാണ്  അദ്ദേഹത്തെ അധികാരികൾ  മറമാടിയത്. പരേതനോടുള്ള ആദര സൂചകമായി വെല്ലൂർ അങ്ങാടി അന്ന് തുറന്നില്ല. മൃതശരീരം കാണാൻ ഒരു മൈൽ ദൂരത്തിൽ ജനങ്ങൾ തടിച്ചു കൂടിയതും, സൂഫികളുടെയും പണ്ഡിതരുടെയും നേതൃത്വത്തിൽ മൂന്ന് ദിവസം ഇടമുറിയാതെ മതാചാരങ്ങൾ കല്ലറകരികിൽ നടത്തപ്പെട്ടതും ചുരുങ്ങിയ കാലയളവിൻ അദ്ദേഹം വെല്ലൂരിൽ നേടിയ പ്രശസ്തി വരച്ചു കാട്ടുന്നു.
അവലംബങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം: കേരളത്തിലെ ഖിലാഫത്ത് പ്രസ്ഥാനം വർഗ്ഗം: 20-ആം നൂറ്റാണ്ടിലെ വധശിക്ഷകൾ
വോളോഡിമിർ ടൈഖി
അവലംബം
വർഗ്ഗം:1970-ൽ ജനിച്ചവർ
ബറാനിയ ഗോറ
ബറാനിയ ഗോറ (Polish for "Ram Mountain") 1,220 മീറ്റർ ഉയരമുള്ള തെക്കൻ പോളണ്ടിലെ ഒരു പർവ്വതമാണ്. ഇതിന് സിലേഷ്യൻ ബെസ്കിഡ്സിലെ ഉയരമുള്ള മലകളിൽ രണ്ടാംസ്ഥാനമാണ്. പോളണ്ടിന്റെ ഭാഗമായ അപ്പർ സിലേഷ്യയിലെ ഉയരമുള്ള പർവ്വതവുമാണിത്. പർവ്വതത്തിന്റെ പടിഞ്ഞാറെ ചെരുവിൽ പോളണ്ടിലെ നീളം കൂടിയ നദിയായ വിസ്ചുല സ്ഥിതിചെയ്യുന്നു.
അവലംബം
വർഗ്ഗം:പോളണ്ടിലെ പർവ്വതങ്ങൾ
ചെന്നൈ രാജധാനി എക്സ്പ്രസ്സ്‌
ചെന്നൈയേയും ന്യൂഡൽഹിയേയും തമ്മിൽ ബന്ധിപ്പിക്കുന്ന പ്രധാനപ്പെട്ട ട്രെയിനുകളിൽ ഒന്നാണ് ട്രെയിൻ നമ്പർ 12433 / 12434 ചെന്നൈ രാജധാനി എക്സ്പ്രസ്സ്‌. 1993-ൽ ആരംഭിച്ച ഈ ട്രെയിൻ ചെന്നൈയിൽനിന്നും ഡൽഹിയിൽനിന്നും ആഴ്ച്ചയിൽ രണ്ടു തവണ സർവീസ് നടത്തുന്നു. ഗ്രാൻഡ്‌ ട്രങ്ക് എക്സ്പ്രസ്സ്‌, തമിഴ്നാട്‌ എക്സ്പ്രസ്സ്‌ എന്നിവയ്ക്കു പുറമേ ചെന്നൈ ഡൽഹി യാത്രയ്ക്കു ഉതകുന്നതാണ് ഈ ട്രെയിൻ. ചെന്നൈ രാജധാനി എക്സ്പ്രസ്സ്‌ യാത്രാദൂരമായ 2176 കിലോമീറ്റർ 28 മണിക്കൂർ 10 മിനിറ്റുകൾക്കൊണ്ട് പൂർത്തിയാക്കുന്നു. തമിഴ്നാട്‌ എക്സ്പ്രസ്സ്‌ 33 മണിക്കൂറുകൾക്കൊണ്ടും ഗ്രാൻഡ്‌ ട്രങ്ക് എക്സ്പ്രസ്സ്‌ 35 മണിക്കൂറുകൾക്കൊണ്ടുമാണ് ഈ ദൂരം സഞ്ചരിക്കുന്നത്.
ചരിത്രം
ഭാരത സർക്കാരിൻറെ ഉടമസ്ഥതയിലുള്ള പൊതുമേഖല സ്ഥാപനമാണ് ഇന്ത്യൻ റെയിൽവേ. ലോകത്തിലെ തന്നെ ഏറ്റവും തിരക്കേറിയതും വലുതുമായ തീവണ്ടിപ്പാതാശൃംഖലകളിലൊന്നാണ് ഇന്ത്യൻ റെയിൽവേയുടേത്, ഏകദേശം 5000 കോടി‍ യാത്രക്കാരും, 650 ദശലക്ഷം ടൺ ചരക്കും ഓരോ വർഷവും ഇന്ത്യൻ റെയിൽപ്പാതകളിലൂടെ നീങ്ങുന്നുണ്ട്. അതുമാത്രമല്ല 16 ലക്ഷത്തിൽ കൂടുതൽ പേർക്ക് തൊഴിൽ നൽകുന്ന ഒരു സ്ഥാപനവും കൂടിയാണ് ഇന്ത്യൻ റെയിൽവേ. ഇന്ത്യയിലെ തീവണ്ടി ഗതാഗത മേഖല ഇന്ത്യൻ റെയിൽവേയുടെ കുത്തകയാ‍ണെന്നു പറയാം. ഇന്ത്യൻ റെയിൽവേയിലെ മൊത്തം തീവണ്ടിപ്പാതയുടെ നീളം 63,940 കിലോമീറ്ററോളം വരും.
ഇന്ത്യയിൽ ആദ്യമായി തീവണ്ടി ഗതാഗതം ആരംഭിച്ചത് 1853-ലാണ്.
1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടി ഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു. ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു. ഇതേത്തുടർന്നാണ് ഇന്ത്യയിൽ തീവണ്ടി ഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗത സംവിധാനത്തിന് തുടക്കമിടുന്നത്. 1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്. റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്. ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാ തീവണ്ടി ഓടിത്തുടങ്ങി. അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി. ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്. ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്. ഏകദേശം 34 കിലോമീറ്റർ ദൂരം ആയിരുന്നു യാത്രാദൂരം. സാഹിബ്, സിന്ധ്, സുൽത്താൻ എന്നിങ്ങനെയായിരുന്നു അന്ന് ഉപയോഗിച്ച തീവണ്ടി എഞ്ചിനുകളുടെ പേരുകൾ. ഏതാണ്ട് ഒരു വർഷത്തിനു ശേഷം കൽക്കത്തയിലും തീവണ്ടി ഗതാഗതം ആരംഭിച്ചു. 1854 ഓഗസ്റ്റ് 15-ന് ഹൗറയിൽ നിന്ന് ഹൂഗ്ലിയിലേക്ക് യാത്രാവണ്ടി ഓടാൻ തുടങ്ങി. 1856-ൽ മദ്രാസ് റെയിൽ‌വേ കമ്പനി മദ്രാസിലും ആദ്യത്തെ തീവണ്ടിപ്പാത തുറന്നു. ഇത് റോയപുരം മുതൽ ചിന്നാമപ്പേട്ട വരെ ആയിരുന്നു. റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873-ലാണ് മദിരാശിയിലെ സെൻട്രൽ സ്റ്റേഷൻ നിർമ്മിക്കുന്നത്. ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ് കോരിയിട്ടുകൊണ്ടാണ് റോയപ്പേട്ട സ്റ്റേഷൻറെ നിർമ്മാണോദ്ഘാടനം നടത്തിയത് എന്നാണ് കഥ.
സമയക്രമപട്ടിക
ട്രെയിൻ നമ്പർ 12433 രാജധാനി എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വെള്ളി, ഞായർ) ചെന്നൈ സെൻട്രലിൽനിന്നും ഇന്ത്യൻ സമയം 06:10-നു പുറപ്പെട്ടു അടുത്ത ദിവസം ഇന്ത്യൻ സമയം 10:25-നു നിസാമുദ്ദീനിൽ എത്തിച്ചേരുന്നു.
ട്രെയിൻ നമ്പർ 12433 രാജധാനി എക്സ്പ്രസ്സിനു ചെന്നൈ സെൻട്രൽ കഴിഞ്ഞാൽ വിജയവാഡ ജങ്ഷൻ (10 മിനിറ്റ്), വാറങ്കൽ (1 മിനിറ്റ്), നാഗ്പൂർ (10 മിനിറ്റ്), ഭോപാൽ ജങ്ഷൻ (10 മിനിറ്റ്), ജാൻസി ജങ്ഷൻ (5 മിനിറ്റ്), ഗ്വാളിയോർ (2 മിനിറ്റ്), ആഗ്ര കാന്റ്റ് (2 മിനിറ്റ്), നിസാമുദ്ദീൻ എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 12434 ചെന്നൈ രാജധാനി എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (ബുധൻ, വെള്ളി) നിസാമുദ്ദീനിൽനിന്നും ഇന്ത്യൻ സമയം 15:55-നു പുറപ്പെട്ടു അടുത്ത ദിവസം ഇന്ത്യൻ സമയം 20:15-നു ചെന്നൈ സെൻട്രലിൽ എത്തിച്ചേരുന്നു.
ട്രെയിൻ നമ്പർ 12434 ചെന്നൈ രാജധാനി എക്സ്പ്രസ്സിനു നിസാമുദ്ദീൻ കഴിഞ്ഞാൽ ആഗ്ര കാന്റ്റ് (2 മിനിറ്റ്), ഗ്വാളിയോർ (2 മിനിറ്റ്), ജാൻസി ജങ്ഷൻ (5 മിനിറ്റ്), ഭോപാൽ ജങ്ഷൻ (4 മിനിറ്റ്), നാഗ്പൂർ (10 മിനിറ്റ്), വാറങ്കൽ (1 മിനിറ്റ്), വിജയവാഡ ജങ്ഷൻ (10 മിനിറ്റ്), ചെന്നൈ സെൻട്രൽ എന്നീ സ്റ്റോപ്പുകളാണ് ഉള്ളത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ യാത്രാതീവണ്ടികൾ
ടിബുറോൺ
ടിബുറോൺ അമേരിക്കൻ ഐക്യനാടുകളിൽ കാലിഫോർണിയയിലെ മാരിൻ കൗണ്ടി യിൽ സ്ഥിതിചെയ്യുന്ന സംയോജിപ്പിക്കപ്പെട്ട ഒരു നഗരമാണ്. സാൻ ഫ്രാൻസിസ്കോ ഉൾക്കടലിന്റെ തെക്കൻ പ്രദേശംവരെയെത്തുന്ന ടിബുറോൺ ഉപദ്വീപിലാണിതു സ്ഥിതിചെയ്യുന്നത്. ഉപദ്വീപിന്റെ തെക്കു-പടിഞ്ഞാറൻ ഭാഗം ചെറു പട്ടണമായ ബെൽവെഡെറെ യിലുൾപ്പുട്ടിരിക്കുന്നതും (മുൻപ് ഒരു പ്രത്യേക ദ്വീപ്) ടിബുറോണുമാണ് ചേർന്നു സ്ഥിതിചെയ്യുന്നതുമാണ്. ടിബുറോണിന്റെ വടക്കൻ അതിർത്തി കോർട്ടെ മഡേറയും പടിഞ്ഞാറൻ അതിർത്തി മിൽ വാലിയും ബാക്കി ഭാഗങ്ങൾ ഉൾക്കടലിനാൽ വലയം ചെയ്യപ്പെട്ടും കിടക്കുന്നു. ബെൽവെഡെറെ, ടിബുറോൺ എന്നിവ കൂടാതെയുള്ള ഉപദ്വീപിന്റെ ഭൂരിഭാഗം പ്രദേശങ്ങളോടൊപ്പം സ്ട്രോബറി, പാരഡൈസ് കേ തുടങ്ങിയവയുടെ വടക്കൻ വശവും സമൂഹങ്ങളും സംയോജിപ്പിക്കപ്പെട്ടിട്ടില്ല.
"ഷാർക്ക്" എന്നർത്ഥം വരുന്ന സ്പാനിഷ് പദമായ ടിബുറോണിൽ നിന്നാണ് നഗരത്തിന്റെ പേര് ഉരുത്തിരിഞ്ഞത്. നഗരം സ്ഥിതിചെയ്യുന്ന ഉപദ്വീപിനാണ് ഈ പേര് ആദ്യം നൽകിയിരുന്നത്. പ്രാദേശികമായി ഈ പ്രദേശത്തിനു ചുറ്റുപാടുമുള്ള ജലത്തിൽ പ്രബലമായി കാണപ്പെട്ടിരുന്ന ലെപ്പേർഡ് ഷാർക്കിൽ നിന്നായിരിക്കണം ഈ പേരിനുള്ള പ്രചോദനം ലഭിച്ചത്. മുൻകാലത്ത്, സാൻ ഫ്രാൻസിസ്കോ ഉൾക്കടലിനു ചുറ്റുപാടുമുള്ള വിവിധ നഗരങ്ങളിലേയ്ക്ക് കൈമാറ്റം നടത്തുന്നതിനുള്ള കപ്പൽ ചരക്കുകൾ വഹിച്ചുകൊണ്ടു വന്നിരുന്ന  സാൻഫ്രാൻസിസ്കോ ആന്റ് നോർത്ത് പസിഫിക് റെയിൽറോഡുകളുടെ (പിന്നീട് നോർത്ത്‍ വെസ്റ്റേൺ പസഫിക് റെയിൽറോഡ്) ഒരു അതിർത്തി സ്റ്റേഷനായിരുന്ന ടിബുറോൺ ഇപ്പോൾ ആളുകളുടെ ഒരു നിത്യയാത്രാ സ്റ്റേഷനും ഒരു വിനോദസഞ്ചാര നഗരവുമാണ്. ഈ നഗരവുമായി ബന്ധിപ്പച്ച് സാൻ ഫ്രാൻസിസ്കോയിലേയ്ക്ക് അതിവേഗ ഫെറി സേവനങ്ങളോടൊപ്പം അനേകം ഭക്ഷണശാലകളും വസ്ത്രശാലകളും ഇവിടെ കേന്ദ്രീകരിക്കുകയും ചെയ്തിരിക്കുന്നു. എഞ്ചൽ ദ്വീപിലേയ്ക്കുള്ള വഴിയിലെ ഏറ്റവും അടുത്ത പ്രധാനകരയായ ഇവിടെനിന്ന് ദ്വീപിലേയ്ക്കു സ്ഥിരം ഫെറി സേവനങ്ങളും നൽകപ്പെടുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
അന്ന പെട്രോനെല്ല വാൻ ഹെർഡൻ
അന്ന പെട്രോനെല്ല വാൻ ഹെർഡൻ (1887-1975), ഒരു മെഡിക്കൽ ഡോക്ടറായി യോഗ്യത നേടിയ ആദ്യത്തെ ആഫ്രിക്കൻ വനിതയാണ്. 1923-ൽ ഡോക്ടറേറ്റ് നേടിയ അവളുടെ തീസിസ്, ആഫ്രിക്കാൻ ഭാഷയിൽ എഴുതിയ ആദ്യത്തെ വൈദ്യശാസ്ത്രപരമായ തീസിസ് ആയിരുന്നു. ഗൈനക്കോളജിസ്റ്റായി പരിശീലം നേടിയ അവർ 1942 ൽ ജോലിയിൽനിന്ന് വിരമിച്ചു. രണ്ടാം ലോകമഹായുദ്ധസമയത്ത് അവർ ദക്ഷിണാഫ്രിക്കൻ മെഡിക്കൽ കോർപ്സിൽ സേവനമനുഷ്ഠിച്ചിരുന്നു.
വിദ്യാഭ്യാസവും തൊഴിലും
1887 ഏപ്രിൽ 26ന് ഓറഞ്ച് ഫ്രീ സ്റ്റേറ്റിലെ ബെത്‌ലഹേമിലാണ് വാൻ ഹെർഡൻ ജനിച്ചത്. അവരുടെ മാതാപിതാക്കൾ ഫ്രാങ്കോയിസ് വില്ലെം വാൻ ഹെർഡനും ജോസഫിൻ റൈനേവ ബെക്ക് ഹൊറക്കും ആയിരുന്നു. മൂത്ത സഹോദരൻ അലക്സാണ്ടർ ചാൾസിനും ഇളയ സഹോദരൻ ഫ്രാങ്കിക്കുമൊപ്പം മധ്യമ കുട്ടിയായിരുന്നു അവർ.
വെല്ലിംഗ്ടണിലെ ഹ്യൂഗനോട്ട് സെമിനാരിയിലും സ്റ്റെല്ലൻബോഷിലെ വിക്ടോറിയ കോളേജിലുമാണ് അവർ വിദ്യാഭ്യാസം നേടിയത്. 1908 മുതൽ 1915 വരെ ആംസ്റ്റർഡാം സർവകലാശാലയിൽ പഠിച്ച അവർ അവിടെ വൈദ്യശാസ്ത്ര ബിരുദം പൂർത്തിയാക്കി. വാൻ ഹീർഡൻ 1916-ൽ ബ്ലൂംഫോണ്ടൈനിലെ വോൾക്‌ഷുഇഷോസ്പിറ്റാലിൽ ഇന്റേൺ ആയി സേവനമനുഷ്ഠിക്കുകയും 1917 മുതൽ ഹാരിസ്മിത്തിൽ സ്വന്തമായി പ്രാക്ടീസ് നടത്തുകയും ചെയ്തു. 1921 മുതൽ ലണ്ടനിൽ ഗൈനക്കോളജിയിൽ വൈദഗ്ദ്ധ്യം നേടിയ അവർ പിഎച്ച്ഡി പൂർത്തിയാക്കാൻ ആംസ്റ്റർഡാമിലേക്ക് മടങ്ങി. Die sogenamde adenioma van die ovarium എന്ന തലക്കെട്ടോടെ ( അണ്ഡാശയത്തിന്റെ അഡിനോമ എന്ന് വിളിക്കപ്പെടുന്നത്) തീസിസ് തയാറാക്കി 1923-ൽ ഡോക്ടറേറ്റ് നേടിയ ശേഷം, അവർ കേപ് ടൗണിലേക്ക് മാറി അവിടെ ഗൈനക്കോളജിസ്റ്റായി പരിശീലിച്ചു. രണ്ടാം ലോകമഹായുദ്ധസമയത്ത് വാൻ ഹെർഡൻ ദക്ഷിണാഫ്രിക്കൻ മെഡിക്കൽ കോർപ്സിൽ സേവനമനുഷ്ഠിച്ചു, 1942-ൽ അവർ പരിശീലനത്തിൽ നിന്ന് വിരമിച്ചു.
രാഷ്ട്രീയം
1924-ൽ കേപ് നാഷണൽ പാർട്ടിയുടെ പ്രധാന കമ്മിറ്റിയിൽ സേവനമനുഷ്ഠിച്ച അവർ ദേശീയ പതാകയെച്ചൊല്ലിയുള്ള തർക്കത്തിൽ സജീവ പങ്കുവഹിച്ചു. സ്ത്രീകളുടെ വോട്ടവകാശത്തിനുവേണ്ടിയും അവർ പ്രചാരണം നടത്തി.
പ്രസിദ്ധീകരണങ്ങൾ
വാൻ ഹീർഡന്റെ ഓർമ്മക്കുറിപ്പുകൾക്ക് 2000-നുശേഷം വരെ അക്കാദമിക് ശ്രദ്ധ ലഭിച്ചിരുന്നില്ല. അതിനുശേഷം അവരുടെ പരിമിതമായ കൃതികളെക്കുറിച്ച് ചില പഠനങ്ങൾ നടന്നിട്ടുണ്ട്. ലിസെല്ലെ സ്മിറ്റ് 2015-ൽ "ദക്ഷിണാഫ്രിക്കൻ സ്ത്രീകളുടെ ജീവിത രചന" എന്ന വിഷയത്തിൽ ഒരു മാസ്റ്റേഴ്സ് പ്രബന്ധം അവതരിപ്പിച്ചു കൂടാതെ ഈ ഗവേഷണത്തിൽ ഉൾപ്പെടുത്തിയിരിക്കുന്ന വാൻ ഹീർഡനുമായി ബന്ധപ്പെട്ട ചില പോയിന്റുകൾ ഇവയാണ്: 1) സുപ്രധാന വിഷയങ്ങൾ ആഫ്രിക്കാനറിലേക്ക് എത്തിക്കുന്നതിന് ആത്മകഥാപരമായ ഉള്ളടക്കത്തിൽ അവളുടെ സൂക്ഷ്മമായ കൃത്രിമങ്ങൾ. അക്കാലത്തെ യുവത്വം; 2) ഫെമിനിസ്റ്റ് പ്രശ്‌നങ്ങളുടെയും അവളുടെ ലെസ്ബിയൻ ലൈംഗിക സ്വത്വത്തിന്റെയും മാറുന്ന അവതരണം, പ്രത്യേകിച്ച് വാൻ ഹീർഡന്റെ ജീവിതത്തിന്റെ ഭൂരിഭാഗവും ലെസ്ബിയൻമാരുടെ അസ്തിത്വം ദക്ഷിണാഫ്രിക്ക അംഗീകരിച്ചില്ല എന്നതിന്റെ വെളിച്ചത്തിൽ; കൂടാതെ 3) ലിംഗ അസമത്വത്തെക്കുറിച്ചുള്ള അവരുടെ വിമർശനം.
പിന്നീടുള്ള ജീവിതം
വിരമിച്ചതിന് ശേഷം വാൻ ഹെർഡൻ തന്റെ പിൽക്കാല ജീവിതത്തിൽ ചിലവഴിച്ചത് അവർ കന്നുകാലികളെ വളർത്തുന്ന ഒരു ഫാമിൽ ജോലി ചെയ്തു. കന്നുകാലി ലേലത്തിൽ അവർ പലപ്പോഴും കാണാറുണ്ടായിരുന്നു, സജീവമായി പങ്കെടുക്കുന്നു, അത് ദക്ഷിണാഫ്രിക്കയിൽ അക്കാലത്ത് ഒരു സ്ത്രീക്ക് കേട്ടുകേൾവിയില്ലാത്തതായിരുന്നു. വാൻ ഹെർഡൻ ഒരിക്കലും വിവാഹം കഴിച്ചിട്ടില്ല, അവർ 1975 ജനുവരി ന് കേപ് ടൗണിൽ വച്ച് മരിച്ചു.
മിഡിൽ‌ മയോസീൻ‌
ലാൻഘിയൻ‌, സെറവാലിയൻ‌ എന്നിങ്ങനെ രണ്ട് ഘട്ടങ്ങൾ ഉൾ‌ക്കൊള്ളുന്ന മയോസീൻ‌ യുഗത്തിന്റെ ഉപ കാലഘട്ടമാണ് മിഡിൽ‌ മയോസീൻ‌. മിഡിൽ മയോസീന് മുൻപുള്ളത് ഏർളി മയോസീൻ ആണ്. ഈ ഉപയുഗം 15.97 ± 0.05 Ma മുതൽ 11.608 ± 0.005 Ma വരെ (ദശലക്ഷം വർഷങ്ങൾക്ക് മുമ്പ്) നീണ്ടുനിന്നു. ഈ കാലയളവിൽ ആഗോള താപനിലയിൽ കുത്തനെ ഇടിവ് സംഭവിച്ചു. ഈ സ്ഥിതിയെ മിഡിൽ മയോസീൻ ക്ലൈമറ്റ് ട്രാൻസിഷൻ എന്ന് വിളിക്കുന്നു.
പുറത്തേക്കുള്ള കണ്ണികൾ
വർഗ്ഗം:യുഗങ്ങൾ
വിൻഡോസ് രജിസ്ട്രി
മൈക്രോസോഫ്റ്റ് വിൻഡോസ് ഓപ്പറേറ്റിംഗ് സിസ്റ്റത്തിനും രജിസ്ട്രി ഉപയോഗിക്കാൻ തിരഞ്ഞെടുക്കുന്ന ആപ്ലിക്കേഷനുകൾക്കുമായി നിമ്ന തലത്തിലുള്ള(low-level) ക്രമീകരണങ്ങൾ സംഭരിക്കുന്ന ഒരു ശ്രേണി ഡാറ്റാബേസാണ് വിൻഡോസ് രജിസ്ട്രി. കേർണൽ, ഉപകരണ ഡ്രൈവറുകൾ, സേവനങ്ങൾ, സെക്യൂരിറ്റി അക്കൗണ്ട്സ് മാനേജർ, ഉപയോക്തൃ ഇന്റർഫേസ് എന്നിവയ്‌ക്കെല്ലാം രജിസ്ട്രി ഉപയോഗിക്കാൻ കഴിയും. സിസ്റ്റം പ്രകടനത്തെ പ്രൊഫൈലിംഗ് ചെയ്യുന്നതിനായി കൗണ്ടറുകളിലേക്ക് പ്രവേശനം രജിസ്ട്രി അനുവദിക്കുന്നു.
മറ്റൊരു വിധത്തിൽ പറഞ്ഞാൽ, മൈക്രോസോഫ്റ്റ് വിൻഡോസ് ഓപ്പറേറ്റിംഗ് സിസ്റ്റത്തിന്റെ എല്ലാ പതിപ്പുകളിലും ഇൻസ്റ്റാൾ ചെയ്തിട്ടുള്ള പ്രോഗ്രാമുകൾക്കും ഹാർഡ്‌വെയറുകൾക്കുമായുള്ള വിവരങ്ങൾ, ക്രമീകരണങ്ങൾ, ഓപ്ഷനുകൾ, മറ്റ് മൂല്യങ്ങൾ എന്നിവ രജിസ്ട്രി അല്ലെങ്കിൽ വിൻഡോസ് രജിസ്ട്രിയിൽ അടങ്ങിയിരിക്കുന്നു. ഉദാഹരണത്തിന്, ഒരു പ്രോഗ്രാം ഇൻസ്റ്റാൾ ചെയ്യുമ്പോൾ, ഒരു പ്രോഗ്രാമിന്റെ സ്ഥാനം, അതിന്റെ പതിപ്പ്, പ്രോഗ്രാം എങ്ങനെ ആരംഭിക്കാം തുടങ്ങിയ ക്രമീകരണങ്ങൾ അടങ്ങിയ ഒരു പുതിയ സബ്കീ എന്നിവയെല്ലാം വിൻഡോസ് രജിസ്ട്രിയിൽ ചേർത്തിട്ടുണ്ട്.
വിൻഡോസ് 3.1 അവതരിപ്പിക്കുമ്പോൾ തന്നെ, വിൻഡോസ് രജിസ്ട്രി പ്രാഥമികമായി കോം(COM) അടിസ്ഥാനമാക്കിയുള്ള കംപോണന്റുകൾക്കായി കോൺഫിഗറേഷൻ വിവരങ്ങൾ സംഭരിച്ചുവെച്ചിട്ടുണ്ട്. വ്യക്തിഗത പ്രോഗ്രാമുകൾക്കായുള്ള കോൺഫിഗറേഷനുകൾ വിവിധ സ്ഥലങ്ങളിൽ സൂക്ഷിക്കുകയും ചെയ്തുകൊണ്ട് ഐ‌എൻ‌ഐ(INI) ഫയലുകളുടെ പ്രോഫൂഷൻ വിവരങ്ങൾ യുക്തിസഹമാക്കുന്നതിനും കേന്ദ്രീകരിക്കുന്നതിനുമായി വിൻഡോസ് 95 ഉം വിൻഡോസ് എൻ‌ടിയും അതിന്റെ ഉപയോഗം വർദ്ധിപ്പിച്ചു. വിൻഡോസ് ആപ്ലിക്കേഷനുകൾ വിൻഡോസ് രജിസ്ട്രി ഉപയോഗിക്കേണ്ട ആവശ്യമില്ല. ഉദാഹരണത്തിന്, .നെറ്റ് ഫ്രെയിംവർക്ക് ആപ്ലിക്കേഷനുകൾ കോൺഫിഗറേഷനായി എക്സ്എം‌എൽ ഫയലുകൾ ഉപയോഗിക്കുന്നു, പോർട്ടബിൾ ആപ്ലിക്കേഷനുകൾ സാധാരണയായി കോൺഫിഗറേഷൻ ഫയലുകൾ അവയുടെ എക്സിക്യൂട്ടബിളുകളിൽ സൂക്ഷിക്കുന്നു.
യുക്തി
വിൻഡോസ് രജിസ്ട്രിക്ക് മുമ്പ്, .ഐ‌എൻ‌ഐ ഫയലുകൾ ഓരോ പ്രോഗ്രാമിന്റെയും ക്രമീകരണങ്ങൾ ഒരു ടെക്സ്റ്റ് അല്ലെങ്കിൽ ബൈനറി ഫയലായി സംഭരിച്ചു വെച്ചു, മിക്കപ്പോഴും ഒരു പങ്കിട്ട സ്ഥലത്ത് സ്ഥിതിചെയ്യുന്നു, അത് ഒരു മൾട്ടി-യൂസർ സ്കെനാരിയോയിൽ(scenario) ഉപയോക്തൃ-നിർദ്ദിഷ്ട ക്രമീകരണങ്ങൾ നൽകുന്നില്ല. ഇതിനു വിപരീതമായി, വിൻഡോസ് രജിസ്ട്രി എല്ലാ ആപ്ലിക്കേഷൻ ക്രമീകരണങ്ങളും ഒരു ലോജിക്കൽ റെപോസിറ്ററിയിൽ(കലവറ) (എന്നാൽ നിരവധി ഡിസ്ക്രീറ്റ് ഫയലുകൾ) ഒരു സ്റ്റാൻഡേർഡ് രൂപത്തിൽ സംഭരിക്കുന്നു. മൈക്രോസോഫ്റ്റ് പറയുന്നതനുസരിച്ച്, .ഐ‌എൻ‌ഐ ഫയലുകളേക്കാൾ കൂടുതൽ ഗുണങ്ങൾ വാഗ്ദാനം ചെയ്യുന്നു. ഒരു ബൈനറി ഫോർമാറ്റ് ഉപയോഗിച്ച് ഫയൽ പാഴ്‌സിംഗ് വളരെ കാര്യക്ഷമമായി ചെയ്യുന്നതിനാൽ, ഒരു ടെക്സ്റ്റ് ഐ‌എൻ‌ഐ ഫയലിനേക്കാൾ വേഗത്തിൽ വായിക്കുകയോ എഴുതുകയോ ചെയ്യാം. കൂടാതെ, .ഐ‌എൻ‌ഐ ഫയലുകളിൽ സംഭരിച്ചിരിക്കുന്ന വാചക വിവരത്തിന് വിരുദ്ധമായി ശക്തമായി ടൈപ്പുചെയ്ത(strongly typed data) ഡാറ്റ രജിസ്ട്രിയിൽ സൂക്ഷിക്കാൻ കഴിയും. അന്തർനിർമ്മിത വിൻഡോസ് രജിസ്ട്രി എഡിറ്ററായ  ഉപയോഗിച്ച് കീകൾ സ്വമേധയാ എഡിറ്റുചെയ്യുമ്പോൾ ഇത് ഒരു നേട്ടമാണ്. റീഡ്-ഒൺലി സിസ്റ്റം ലൊക്കേഷനിൽ നിന്ന് പകരം ഉപയോക്തൃ-നിർദ്ദിഷ്ട (user-specific) പാതയിൽ നിന്നാണ് ഉപയോക്തൃ-അടിസ്ഥാന രജിസ്ട്രി ക്രമീകരണങ്ങൾ ലോഡ് ചെയ്തിട്ടുള്ളതെങ്കിൽ, ഒരേ മെഷീൻ പങ്കിടാൻ ഒന്നിലധികം ഉപയോക്താക്കളെ രജിസ്ട്രി അനുവദിക്കുന്നു, കൂടാതെ പ്രവിലേജസ് ഇല്ലാത്ത ഉപയോക്താക്കൾക്കായി പ്രവർത്തിക്കാൻ പ്രോഗ്രാമുകളെ അനുവദിക്കുന്നു. വിദൂര രജിസ്ട്രി സേവനം പ്രവർത്തിക്കുകയും ഫയർവാൾ നിയമങ്ങൾ അനുവദിക്കുകയും ചെയ്യുന്നിടത്തോളം കാലം, സ്ക്രിപ്റ്റുകളിൽ നിന്ന് ഉൾപ്പെടെ, സ്റ്റാൻഡേർഡ് എപിഐകൾ ഉപയോഗിച്ച് വിദൂര മാനേജുമെന്റ് / പിന്തുണയ്ക്കായി ഒരു നെറ്റ്‌വർക്ക് കണക്ഷനിലൂടെ രജിസ്ട്രി ആക്സസ് ചെയ്യാൻ കഴിയുന്നതിനാൽ ബാക്കപ്പും പുന:സ്ഥാപനവും ലളിതമാക്കുന്നു.
രജിസ്ട്രി ഒരു ഡാറ്റാബേസ് ആയതിനാൽ, ആറ്റോമിക് അപ്‌ഡേറ്റുകൾ പോലുള്ള സവിശേഷതകളുമായി മെച്ചപ്പെട്ട സിസ്റ്റം ഇന്റഗ്രെറ്റി വാഗ്ദാനം ചെയ്യുന്നു. രണ്ട് പ്രോസസ്സുകൾ ഒരേ രജിസ്ട്രി മൂല്യം ഒരേ സമയം അപ്ഡേറ്റ് ചെയ്യാൻ ശ്രമിച്ചാൽ, ഒരു പ്രോസസ്സിന്റെ മാറ്റം മറ്റൊന്നിനെക്കാൾ മുമ്പായി ഡാറ്റയുടെ മൊത്തത്തിലുള്ള സ്ഥിരത നിലനിർത്തും. .ഐ‌എൻ‌ഐ ഫയലുകളിൽ മാറ്റങ്ങൾ വരുത്തുന്നിടത്ത്, അത്തരം റേസ് അവസ്ഥകൾ പൊരുത്തമില്ലാത്ത ഡാറ്റയ്ക്ക് കാരണമാകാം, അത് അപ്‌ഡേറ്റു ചെയ്യാൻ ശ്രമിച്ചവയുമായി പൊരുത്തപ്പെടുന്നില്ല. വിൻഡോസ് വിസ്റ്റയും പിന്നീടുള്ള ഓപ്പറേറ്റിംഗ് സിസ്റ്റങ്ങളും കേർണൽ ട്രാൻസാക്ഷൻ മാനേജർ വഴി രജിസ്ട്രിയിലേക്ക് ട്രാൻസാക്ഷണൽ അപ്‌ഡേറ്റുകൾ നൽകുന്നു, പരമ്പരാഗത കമ്മിറ്റ്-അബോർട്ട് സെമാന്റിക്‌സിനൊപ്പം ഒന്നിലധികം കീ കൂടാതെ / അല്ലെങ്കിൽ മൂല്യത്തിലുള്ള മാറ്റങ്ങളിലുടനീളം ആറ്റോമിസിറ്റി ഗ്യാരൻറി വിപുലീകരിക്കുന്നു. (എന്നിരുന്നാലും എൻ‌ടി‌എഫ്‌എസ് ഫയൽ സിസ്റ്റത്തിനും അത്തരം പിന്തുണ നൽകുന്നുവെന്നത് ശ്രദ്ധിക്കുക, അതിനാൽ അതേ ഗ്യാരൻറി തത്വത്തിൽ പരമ്പരാഗത കോൺഫിഗറേഷൻ ഫയലുകൾക്കൊപ്പം നേടാനാകും.)
കീകളും അതിന്റെ മൂല്ല്യങ്ങളും
രജിസ്ട്രിയിൽ രണ്ട് അടിസ്ഥാന ഘടകങ്ങൾ അടങ്ങിയിരിക്കുന്നു: കീകളും മൂല്യങ്ങളും. ഫോൾഡറുകൾക്ക് സമാനമായ കണ്ടെയ്നർ ഒബ്‌ജക്റ്റുകളാണ് രജിസ്ട്രി കീകൾ. ഫയലുകൾക്ക് സമാനമായ കണ്ടെയ്നർ ഇതര വസ്തുക്കളാണ് രജിസ്ട്രി മൂല്യങ്ങൾ. കീകളിൽ മൂല്യങ്ങളും സബ്‌കീകളും അടങ്ങിയിട്ടുണ്ട്. വിൻഡോസിന്റെ പാത്ത് നെയിമുകൾക്ക് സമാനമായ ഒരു വാക്യഘടന ഉപയോഗിച്ച് കീകളെ പരാമർശിക്കുന്നു, ശ്രേണിയുടെ അളവ് സൂചിപ്പിക്കുന്നതിന് ബാക്ക്‌സ്ലാഷുകൾ ഉപയോഗിക്കുന്നു. കീകൾക്ക് ബാക്ക്‌സ്ലാഷുകൾ ഇല്ലാതെ ഒരു കേസ് സെൻസിറ്റീവായ(വലിയക്ഷരവും ചെറിയക്ഷരവും ഇടകലർത്തി ഉപയോഗിക്കുന്നതിനെയാണ് കേസ് സെൻസിറ്റീവ് എന്ന് പറയുന്നത്) ഒരു പേര് നൽകിയിരിക്കണം.
രജിസ്ട്രി കീകളുടെ ശ്രേണി അറിയപ്പെടുന്ന റൂട്ട് കീ ഹാൻഡിൽ നിന്ന് മാത്രമേ ആക്‌സസ് ചെയ്യാൻ കഴിയൂ (ഇത് അജ്ഞാതമാണ്, എന്നാൽ അതിന്റെ ഫലപ്രദമായ മൂല്യം സ്ഥിരമായ ന്യൂമെറിക് ഹാൻഡിൽ ആണ്), ഇത് സംഭരിച്ച "ഹൈവിൽ" നിന്ന് കേർണൽ പ്രീലോഡുചെയ്ത ഒരു രജിസ്ട്രി കീയുടെ ഉള്ളടക്കത്തിലേക്ക് മാപ്പുചെയ്യുന്നു, അല്ലെങ്കിൽ മറ്റൊരു റൂട്ട് കീയിലെ ഒരു സബ്കീയുടെ ഉള്ളടക്കത്തിലേക്ക് മാപ്പ് ചെയ്യുന്നു, അതല്ലെങ്കിൽ രജിസ്റ്റർ ചെയ്ത സർവ്വീസിലേക്കോ അല്ലെങ്കിൽ അതിൽ അടങ്ങിയിരിക്കുന്ന സബ്കീകളിലേക്കും മൂല്യങ്ങളിലേക്കും ആക്സസ് നൽകുന്ന ഡി‌എൽ‌എല്ലിലേക്ക് മാപ്പുചെയ്യുന്നു.
ഉദാ. HKEY_LOCAL_MACHINE \ സോഫ്റ്റ്വെയർ \ മൈക്രോസോഫ്റ്റ് \ വിൻഡോസ് എന്നത് HKEY_LOCAL_MACHINE റൂട്ട് കീയിൽ "സോഫ്റ്റ്വെയർ" എന്ന സബ്കീയുടെ "മൈക്രോസോഫ്റ്റ്" എന്ന മറ്റൊരു സബ്കീയുടെ "വിൻഡോസി" നെ സൂചിപ്പിക്കുന്നു.
പരപ്പനങ്ങാടി തീവണ്ടി നിലയം
പരപ്പനങ്ങാടി ടൗണിന്റെ ഹൃദയത്തിൽ സ്ഥിതി ചെയ്യുന്ന റെയിൽവേ സ്റ്റേഷൻ കേരളത്തിലെ ഏറ്റവും പഴയ റെയിൽവേ സ്റ്റേഷനുകളിൽ ഒന്നാണ്. .ഷൊറണൂർ - മംഗലാപുരം പാതയിൽ സ്ഥിതി ചെയ്യുന്ന സ്റ്റേഷൻ ദിവസേന ആയിരക്കണക്കിന് ആളുകൾ ഉപയോഗിക്കുന്നുണ്ട്. കേരളത്തിലെ ആദ്യത്തെ റെയിൽവേ പാതയായ തിരൂർ ബേപ്പൂർ പാതയുടെ ഭാഗമായിരുന്നു. ഇവിടെ നിന്ന് ചെന്നൈ, മംഗലാപുരം, കോഴിക്കോട്, കൊച്ചി, കണ്ണൂർ, തൃശൂർ, തിരുവനന്തപുരം എന്നിവിടങ്ങളിലേക്ക് നിരവധി ട്രെയിനുകൾ ഉണ്ട്.
എത്തിച്ചേരാം
ബസ്‌ സ്റ്റാൻഡിന്റെ വളരെ അടുത്തായാണ് റെയിൽവേ സ്റ്റേഷൻ സ്ഥിതി ചെയ്യുന്നത്. ഇവിടെ നിന്ന് കോഴിക്കോട് ,മലപ്പുറം ,തിരൂർ ,തിരുനാവായ ,പൊന്നാനി ,ഗുരുവായൂർ ,മലപ്പുറം ,തൃശൂർ തുടങ്ങിയ സ്ഥലങ്ങളിലേക്ക് നിരവധി ബസുകൾ ലഭ്യമാണ്.
References
{{ {{commons category|Parappanangadi railway station}}
വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ
ടൈഗർ സിന്ദാ ഹൈ
ടൈഗർ സിന്ദാ ഹൈ, അലി അബ്ബാസ് സഫർ സംവിധാനം ചെയ്ത ഒരു ഇന്ത്യൻ ത്രില്ലർ ചിത്രമാണ്. സൽമാൻ ഖാൻ, കത്രീന കൈഫ്, സജ്ജാദ് ഡെൽഫ്രോസ് തുടങ്ങിയവരാണ് ചിത്രത്തിലെ പ്രധാന കഥാപാത്രങ്ങളെയും അൻഗാദ് ബേദി, കുമുദ് മിശ്ര, നവാബ് ഷാ എന്നിവർ സഹ കഥാപാത്രങ്ങളെയും അവതരിപ്പിച്ചിരിക്കുന്നു. 2010 ൽ പുറത്തിറങ്ങിയ എക് ഥാ ടൈഗർ എന്ന ചിത്രത്തിൻറെ തുടർച്ചയായി പുറത്തിറങ്ങുന്ന ടൈഗർ ഫിലിം സീരീസിലെ രണ്ടാമത്തെ ചിത്രമാണിത്. ഈ ചിത്രത്തിൻറെ പ്രമേയം 2014 ലെ ISIL ൻറെ ഇന്ത്യൻ നഴ്സുമാരുടെ തട്ടിക്കൊണ്ടു പോകലാണ്. 2017 ഡിസംബർ 22 ന് ഈ ചിത്രം പ്രദർശനശാലകളിലെത്തുന്നു.
സംഗീതം
6 ഗാനങ്ങൾ അടങ്ങുന്ന ഈ ചിത്രത്തിൻറെ സൗണ്ട്‍ട്രാക്ക് 2017 ഡിസംബർ 12 ന് YRF മ്യൂസിക് പുറത്തിറക്കിയിരുന്നു. "സ്വാഗ് സേ സ്വാഗത്" എന്ന ഗാനത്തിൻറെ അറബിക് പതിപ്പ് ആലപിച്ചിരിക്കുന്നത് റബീഹ് ബാരൗഡ്, ബ്രിജിറ്റ് യാഘി എന്നിവരാണ്.
അവലംബം
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ
ടൊക്മോക്
ടൊക്മോക് (കിർഗിസ്, Tokmok ('hammer'); Токмак, Tokmak) വടക്കൻ കിർഗിസ്ഥാനിലെ ചുയി താഴ്വരയിൽ സ്ഥിതിചെയ്യുന്ന ഒരു പട്ടണമാണ്. രാജ്യതലസ്ഥാനമായി ബിഷ്കെക്കിന് കിഴക്കായിയട്ടാണീ പട്ടണം. ഈ പട്ടണത്തിലെ ജനസംഖ്യ 2009 ലെ സെൻസസ് അനുസരിച്ച്, 53,231 ആണ്.
ഭൂമിശാസ്ത്രം
ടൊക്മോക് പട്ടണം നിലനിൽക്കുന്ന അക്ഷാംശ രേഖാംശങ്ങൾ 42.83333°N, 75.28333°W ആണ്. സമുദ്രനിരപ്പിൽ നിന്ന് 816 മീറ്റർ ഉയരത്തിലാണ് പട്ടണത്തിൻറെ സ്ഥാനം. 2004 മുതൽ 2006 ഏപ്രിൽ 19 വരെ ഈ പട്ടണം ചൂയ് പ്രൊവിൻസിൻറെ ഭരണസീറ്റായിരുന്നു. പട്ടണത്തിൻറെ വടക്കുഭാഗത്തു കൂടി ചൂയി നദി ഒഴകുന്നു. കസാഖിസ്ഥാനുമായുള്ള അതിർത്തി പട്ടണത്തിനു സമീപത്തു തന്നെയാണ്.
കാലാവസ്ഥ
പട്ടണത്തിലെ വാർഷിക താപനില 9.5 °C (49.1 °F) ആണ്. ജൂലൈ മാസമാണ് പട്ടണത്തിൽ ഏറ്റവും കൂടുതൽ ചൂടുള്ളത്. ഈ സമയത്തെ ശരാശരി താപനില 23.3 °C (73.9 °F) ആണ്. ജനുവരി മാസത്തിലാണ് തണുപ്പ് കൂടുതലായി അനുഭവപ്പെടാറുള്ളത്. ഈ സമയത്ത് താപനില −5.3 °C (22.5 °F) ആണ്. വർഷപാതം 434.2 മില്ലീമീറ്റർ (17") ആണ്.
വർഗ്ഗം:കിർഗ്ഗിസ്ഥാനിലെ പട്ടണങ്ങൾ
കർണീ മാതാ ക്ഷേത്രം
രാജസ്ഥാനിലെ ബിക്കാനിറിൽ നിന്നും 30 കി.മീ അകലെയുള്ള ദേശ്നോക് എന്ന ചെറു പട്ടണത്തിൽ(ഇന്ത്യ-പാകിസ്താൻ അതിർത്തിക്ക് സമീപം) സ്ഥിതി ചെയ്യുന്ന പ്രശസ്തമായ ഹിന്ദു ക്ഷേത്രം.ദുർഗ്ഗാ ദേവിയുടെ അവതാരമെന്ന് വിശ്വസിക്കപ്പെടുന്ന കർണീ മാതയാണ് ഇവിടുത്തെ പ്രധാന പ്രതിഷ്ഠ. ഇത് എലികളുടെ അമ്പലം (Temple of Rats) എന്നറിയപ്പെടുന്നു. ഈ ക്ഷേത്രത്തിൽ ഏതാണ്ട് 200000 ത്തോളം കറുത്ത എലികൾ ( black rat/വീട്ടെലി) ഭക്തജനങ്ങളാൽ ആരാധിക്കപ്പെട്ട് ജീവിച്ചു പോരുന്നു. ഈ വിശുദ്ധ മൂഷികർ കബ്ബകളെന്നാണ് അറിയപ്പെടുന്നത്.
സെത്യ നൊവന്തൊ
സെത്യ നൊവന്തൊ Setya Novanto (born 12 November 1955) ഇൻ തോനേഷ്യൻ രാഷ്ട്രീയക്കാരനാണ്. മുമ്പ് ഗോൾക്കർ പാർട്ടി ചെയർമാനും പീപ്പിൾസ് റപ്രസന്റേറ്റീവ് കൗൺസിൽ സ്പീക്കറും ആയിരുന്നു. (Indonesian: Dewan Perwakilan Rakyat, DPR). ബന്ദൂങിൽ ജനിച്ച അദ്ദേഹം 1998ൽ ആണ് രാഷ്ട്രീയത്തിൽ എത്തിയത്. അതിനു മുമ്പ് ബിസിനസ്സുകാരനായിരുന്നു.
നിലപ്പാല
ഇന്ത്യയിലെല്ലായിടത്തും കാണുന്ന ഒരു ഔഷധസസ്യമാണ് നിലപ്പാല. . ഔഷധത്തിന് ചെടി മുഴുവനുമായാണ് ഉപയോഗിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:യൂഫോർബിയ
ഇയാൻ ഹ്യൂം
ഒരു മുൻ കനേഡിയൻ ഫുട്ബോൾ കളിക്കാരനാണ് ഇയാൻ എഡ്വേഡ് ഹ്യൂം(ഒക്ടോബർ 1983 ജനനം: 30). നിരവധി ക്ലബുകൾക്ക് വേണ്ടി ഇയാൾ കളിച്ചിട്ടുണ്ട്.
1878
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എഴുപത്തെട്ടാം വർഷമായിരുന്നു 1878.
അവലംബം
വർഗ്ഗം:വർഷങ്ങൾ വർഗ്ഗം:1878
ജോൺ മിഖായേൽ ഫ്രിറ്റ്സ്
ബാസൽ മിഷൻ സംഘത്തിലെ ഉപദേശിയായി ഗുണ്ടർട്ടിനോടൊപ്പം പ്രവർത്തിക്കുകയും പിന്നീട് കളൿടർ എച്ച്.വി. കനോലിയുടെ സഹകരണത്തോടെ മലബാറിലെ സാമൂഹ്യപരിഷ്കരണശ്രമങ്ങളിൽ ശ്രദ്ധേയമായ പങ്കു വഹിക്കുകയും ചെയ്ത ഒരു ജർമ്മൻ മിഷണറിയായിരുന്നു ജോൺ മിഖായേൽ ഫ്രിറ്റ്സ് (1815-1883).
ബാസൽ മിഷന്റെ ഒരു കേന്ദ്രം കോഴിക്കോട് ആരംഭിക്കണമെന്നു് ഗുണ്ടർട്ട് 1839-ൽ മിഷന്റെ കേന്ദ്രസമിതിയോട് അഭ്യർത്ഥിച്ചിരുന്നു. ഇതിന്റെ പ്രാരംഭപ്രവർത്തനങ്ങൾക്കായാണു് ഫ്രിറ്റ്സ് 1840-ൽ ഇന്ത്യയിലേക്കു തിരിച്ചതു്. ഒന്നര വർഷത്തോളം അദ്ദേഹം അഞ്ചരക്കണ്ടിയിൽ ഗുണ്ടർട്ടിനൊപ്പം താമസിച്ച് അദ്ദേഹത്തിന്റെ സഹായത്തോടെ മലയാളഭാഷയും സംസ്കാരവും പഠിച്ചെടുത്തു. 1842-ൽ കോഴിക്കേട്ടേങ്ങു നീങ്ങിയ ഫ്രിറ്റ്സ് മലബാർ കളൿടർ ആയിരുന്ന കനോലി സായ്‌വിന്റെ അടുത്ത സുഹൃത്തായിത്തീർന്നു. നായാടികളായ ജനങ്ങളെ നഗരത്തിനു പുറത്ത് പുനരധിവസിപ്പിക്കാനും അവർക്കു വേണ്ട ക്ഷേമപ്രവർത്തനങ്ങൾ നടത്താനും കൊണോലിയും ഫ്രിറ്റ്സും സഹകരിച്ചു പ്രവർത്തിച്ചു.
ഫ്രിറ്റ്സ് ദമ്പതികൾ തുടങ്ങിവെച്ച ബാലികാഭവനം വളരെപ്പെട്ടെന്നു് അഭിവൃദ്ധി പ്രാപിച്ചു. പിന്നീട് 1858-ൽ കോഴിക്കോട്ടെത്തിയ ഗുണ്ടർട്ടിന്റെ പത്നി ജൂലിയും പുത്രി മാറിയും ഈ സ്ഥാപനത്തിന്റെ പ്രവർത്തനങ്ങൾക്കു് നേതൃത്വം നൽകി.
1867-ൽ ഫ്രിറ്റ്സ് തന്റെ കർമ്മരംഗം കണ്ണൂരിലേക്കു മാറ്റി. 1880-ൽ പ്രായാധിക്യവും രോഗവും മൂലം അദ്ദേഹം യൂറോപ്പിലേക്കു തിരിച്ചുപോയി സ്ട്രാസ്ബർഗിൽ താമസമുറപ്പിച്ചു. 1883-ൽ മരിച്ചു.
അവലംബം
വർഗ്ഗം:1815-ൽ ജനിച്ചവർ വർഗ്ഗം: 1883-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വെന്തിങ്ങ
ശരീരത്തിൽ ധരിക്കുന്ന ഒരു അനുഗൃഹീത വസ്തുവാണ് വെന്തിങ്ങ.
"മൊണാസ്റ്റിക് സ്കാപ്പുലാർ" എന്ന വസ്ത്രത്തി‌ൽ നിന്നാണ് വെന്തിങ്ങ ആവിർഭവിച്ചത്. ഏഴാം നൂറ്റാണ്ടിൽ സെന്റ് ബെനഡിക്റ്റ് ഓർഡറിലാണ് ആദ്യമായി വെന്തിങ്ങ ഉപയോഗിക്കപ്പെട്ടത്. ധരിക്കുന്നയാളിന്റെ തോളിൽ നിന്ന് മുന്നിലേയ്ക്കും പിന്നിലേയ്ക്കും നീണ്ടുകിടക്കുന്ന ഒരു വലിയ വസ്ത്രമായിരുന്നു ഇത്. ഇതിന് മുട്ടുവരെ നീളമുണ്ടാകും. പല സഭകളിലെയും സന്യാസിമാർ, കന്യാസ്ത്രീകൾ എന്നിവരൊക്കെ ധരിക്കുന്ന വസ്ത്രങ്ങൾ ഇതിൽ നിന്ന് പരിണമിച്ചുണ്ടായതാണ്.
ആരാധനയ്ക്കുപയോഗിക്കുന്ന വെന്തിങ്ങ ("ഡിവോഷണൽ സ്കാപ്പുലാർ") വളരെച്ചെറുതാണെങ്കിലും മൊണാസ്റ്റിക് സ്കാപ്പുലാറിൽ നിന്നു തന്നെ രൂപമെടുത്തതാണ്. സന്യാസസഭകളിൽ അംഗങ്ങളല്ലാത്ത വ്യക്തികളാണ് ഇത് ധരിക്കുന്നത്. റോമൻ കത്തോലിക്കാ സഭ വെന്തിങ്ങയെ ഒരു അനുഗൃഹീത വസ്തുവായാണ് (sacramental) കണക്കാക്കുന്നത്. സാധാരണഗതിയിൽ മതച്ഛിഹ്നങ്ങളോ ചിത്രങ്ങളോ ഉള്ള രണ്ട് ചതുരാകൃതിയിലുള്ള വസ്ത്രങ്ങളോ മരമോ കടലാസോ രണ്ട് തുണിനാടകൾ കൊണ്ട് ചേർത്താണ് വെന്തിങ്ങ നിർമ്മിക്കുന്നത്. ഇതിൽ ഒരു ചതുരം നെഞ്ചിലും മറ്റേത് പിറകിലും വരുന്നരീതിയിൽ കഴുത്തിലാണ് ഇത് ധരിക്കുക.
പുറത്തേയ്ക്കുള്ള കണ്ണികൾ
സ്രോതസ്സുകൾ ലേഖനങ്ങൾ
വർഗ്ഗം:ക്രിസ്ത്യൻ ചിഹ്നങ്ങൾ
കേരളോദയം മഹാകാവ്യം.
മലയാളഭാഷാപണ്ഡിതനായിരുന്ന കെ. എൻ. എഴുത്തച്ഛൻ രചിച്ച സംസ്കൃത മഹാകാവ്യമാണ് കേരളോദയം മഹാകാവ്യം. ഈ കൃതിക്ക് 1979 ലെ സംസ്കൃതത്തിനുള്ള കേന്ദ്ര സാഹിത്യ അക്കാദമി അവാർഡ് ലഭിച്ചു. സംഘകാലം മുതൽ ഐക്യകേരളരൂപീകരണം വരെയുള്ള കേരളത്തിന്റെ ചരിത്രമാണ് ഈ കൃതിയിൽ പ്രതിപാദിക്കുന്നത്.
ഉള്ളടക്കം
ഇരുപത്തിയൊന്ന് കാണ്ഡങ്ങളിലായി 2500 വാക്യങ്ങളാണ്(verse) ആണ് ഈ കൃതിയിലുള്ളത്. കൃതിയെ മൊത്തമായി സ്വപ്ന, സ്മൃതി, ഐതിഹ്യം, ബോധ, ചരിത്രം എന്നിങ്ങനെ അഞ്ച് ഭാഗങ്ങളായി(മഞ്ജരി) തിരിച്ചിരിക്കുന്നു.
സ്വപ്നമഞ്ജരി
പരശുരാമൻ കേരളം സമുദ്രത്തിൽ നിന്ന് വീണ്ടെടുത്തതുമായി ബന്ധപ്പെട്ട ഐതിഹ്യം ആണ് ആണ് ഈ ഭാഗത്തിൽ പ്രതിപാദിക്കുന്നത്.
സ്മൃതിമഞ്ജരി
സംഘകാലഘട്ടത്തിലെ ചേരരാജക്കന്മാരെ പറ്റിയും അവരുടെ ഭരണത്തെപറ്റിയും ആണ് പ്രതിപാദ്യം.
ഐതിഹ്യമഞ്ജരി
ആര്യന്മാരുടെ അധിനിവേശവും, അതുമായി ബന്ധപ്പെട്ടുള്ള ഐതിഹ്യങ്ങളും മറ്റും.
ചരിത്രമഞ്ജരി
പോർച്ചുഗീസുകാരുടെ ആഗമനവും, അതുകൊണ്ടുണ്ടാവുന്ന സാമൂഹിക മാറ്റവും മുതൽ ഐക്യകേരളരൂപീകരണം വരെയുള്ളചരിത്രം. കേരളത്തിലെ രാജാക്കന്മാരെപറ്റിയും, യൂറോപ്യന്മാരുമായുണ്ടായ സംഘട്ടനങ്ങളെ കുറിച്ചും പ്രതിപാദ്യമുണ്ട്. ഇന്ത്യൻ സ്വാതന്ത്രസമരത്തെപറ്റി വിശദമായ വിവരണങ്ങളും ഈ ഭാഗത്തിൽ അടങ്ങിയിരിക്കുന്നു.
കൂടുതൽ വായനക്ക്
വർഗ്ഗം:സംസ്കൃത മഹാകാവ്യങ്ങൾ
ബാച്ചിലർ ഓഫ് കൊമേഴ്സ്
കൊമേഴ്സും അനുബന്ധ വിഷയങ്ങളും ഉൾപ്പെട്ട ഒരു ബിരുദ കോഴ്സാണ് ബാച്ചിലർ ഓഫ് കൊമേഴ്സ് അഥവാ ബി.കോം. ചില സ്ഥലങ്ങളിൽ ബാച്ചിലർ ഓഫ് കൊമേഴ്സ് ةنووةةسوةةظ.ةةّ روسو
"وتمرينات ونبرة ആൻഡ് അഡ്മിനിസ്ട്രേഷൻ എന്നും ഈ കോഴ്സ് അറിയപ്പെടാറുണ്ട്. കോമൺവെൽത്ത് രാജ്യങ്ങളിൽ വളരെയധികം പ്രചാരത്തിലുള്ള ഒരു കോഴ്സാണിത്. യു.കെ.യിൽ ഈ ഡിഗ്രി കോഴ്സ് ലഭ്യമല്ല.
ദൈർഘ്യം
വിവിധ രാജ്യങ്ങളിൽ ഈ കോഴ്സിന്റെ ദൈർഘ്യത്തിൽ വ്യത്യാസമുണ്ട്. ഓസ്ട്രേലിയ, ന്യൂസിലാൻഡ്, ഇന്ത്യ, ദക്ഷിണാഫ്രിക്ക മുതലായ രാജ്യങ്ങളിൽ 3 വർഷമാണ് ബി.കോം കോഴ്സിന്റെ ദൈർഘ്യം. കാനഡ, അയർലന്റ് തുടങ്ങിയ രാജ്യങ്ങളിൽ 4 വർഷവും, പാകിസ്താനിൽ 2 വർഷവുമാണ് ഈ കോഴ്സിന്റെ ദൈർഘ്യം.
തുടർപഠനം
ബി.കോം ബിരുദധാരികൾ എം.കോം, എം.ബി.എ., മാസ്റ്റർ ഓഫ് ഫിനാൻസ്, മാസ്റ്റർ ഓഫ് അക്കൗണ്ടിംഗ് തുടങ്ങിയ ബിരുദാനന്തര ബിരുദ കോഴ്സുകളോ, സി.എ., സി.എം.എ., സി.പി.എ., സി.ജി.എ. മുതലായ പ്രൊഫഷണൽ അക്കൗണ്ടിംഗ് കോഴ്സുകളോ ആണ് സാധാരണയായി തിരഞ്ഞെടുക്കാറുള്ളത്.
കേരളത്തിൽ
കേരളത്തിലെ സർവകലാശാലകൾ വാർഷികമായും സെമസ്റ്ററായും ബി.കോം കോഴ്സുകൾ നടത്തുന്നുണ്ട്. കേരളത്തിൽ വളരെയധികം ഡിമാൻഡുള്ള കോഴ്സാണ് ബി.കോം
വർഗ്ഗം:അക്കാദമിക ബിരുദങ്ങൾ
ഇൻഡോർ തുരന്തോ എക്സ്പ്രസ്സ്‌
മുംബൈ സെൻട്രലിനും ഇൻഡോറിനും ഇടയിൽ സർവീസ് നടത്തുന്ന ഇന്ത്യൻ റെയിൽവേയുടെ സൂപ്പർഫാസ്റ്റ് തുരന്തോ എക്സ്പ്രസ്സ് ട്രെയിനാണ് ഇൻഡോർ തുരന്തോ എക്സ്പ്രസ്സ്‌. ട്രെയിൻ നമ്പർ 12227 മുംബൈ സെൻട്രലിൽനിന്നും ഇൻഡോർ ജങ്ഷൻ വരെയും, ട്രെയിൻ നമ്പർ 12278 ഇൻഡോർ ജങ്ഷൻ മുതൽ മുംബൈ സെൻട്രൽ വരെയും സർവീസ് നടത്തുന്നു.
തുരന്തോ എക്സ്പ്രസ്സ്‌
സാധരണഗതിയിൽ ഒരു എക്‌സിക്യൂട്ടിവ് എ.സി. കോച്ചും ഏഴ് എ.സി. ചെയർ കാർ കോച്ചുകളുമുൾപ്പെടെ പത്തു കോച്ചുകളാണ് ട്രെയിനിലുണ്ടാവുക. ഈ ട്രെയിനിൽ മൊത്തം 515 പേർക്ക് യാത്ര ചെയ്യാനാകും.
അഞ്ഞൂറുകിലോമീറ്ററിലേറെ സഞ്ചരിക്കുന്ന തുരന്തോ എക്സ്പ്രസിന് യാത്രയ്ക്കിടയിൽ ടെക്നിക്കൽ സ്റ്റോപ്പുകൾ ഉണ്ടാവും. എന്നാൽ യാത്രക്കാർക്ക് ടിക്കറ്റെടുത്ത് കയറാനുമിറങ്ങാനും കഴിയുന്ന തരത്തിലുള്ള കൊമേഴ്സ്യൽ സ്റ്റോപ്പുകൾ ഉണ്ടാവുകയില്ല.
സമയക്രമപട്ടിക
ട്രെയിൻ നമ്പർ 12227 ഇൻഡോർ തുരന്തോ എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വ്യാഴം, ശനി) ഇന്ത്യൻ സമയം 23:15-നു മുംബൈ സെൻട്രലിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 11:15-നു ഇൻഡോർ ജങ്ഷനിൽ എത്തിച്ചേരുന്നു.
ട്രെയിൻ നമ്പർ 12228 മുംബൈ തുരന്തോ എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വെള്ളി, ഞായർ) ഇന്ത്യൻ സമയം 23:00-നു ഇൻഡോർ ജങ്ഷനിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 11:50-നു മുംബൈ സെൻട്രലിൽ എത്തിച്ചേരുന്നു. ഇൻഡോർ ജങ്ഷനിനും മുംബൈ സെൻട്രലിനും ഇടയിൽ മുംബൈ തുരന്തോ എക്സ്പ്രസ്സിനു മറ്റു സ്റ്റോപ്പുകൾ ഒന്നുംതന്നെ ഇല്ല.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ യാത്രാതീവണ്ടികൾ
കഥയിലെ നായിക
റോമ, സുരാജ് വെഞ്ഞാറമൂട്,ഉർവശി എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന ദിലീപ് സംവിധാനം ചെയ്ത 2011ലെ മലയാള ചിത്രമാണ്കഥയിലെ നായിക.
പ്ലോട്ട്
നന്ദിനി ( vas ർ‌വാഷി ) ഒരു വിധവയാണ്, അത് മതിയാകാത്ത ശമ്പളവുമായി ഒരു വീട് നടത്തുന്നു. ഒരു പാർട്ട് ടൈം വിവാഹ ബ്രോക്കറായും അവർ പ്രവർത്തിക്കുന്നു. ഒരു നടനാകാനുള്ള തന്റെ സ്വപ്നങ്ങൾ സഹോദരൻ ശിവ (കലാഭവൻ പ്രജോദ്) ഒരുനാൾ സാക്ഷാത്കരിക്കുമെന്ന് അവർ പ്രതീക്ഷിക്കുന്നു. ഒരു പ്രാദേശിക ടെലിവിഷൻ ചാനലിലെ ഒരു സായാഹ്ന ഷോയിലെ ഒരു അവതാരകയാണ് ശിവ, കൂടാതെ തന്റെ ഫോൺ-ഇൻ പ്രോഗ്രാമിന് ആവശ്യമായ കോളറുകൾ ലഭിക്കുന്നത് പോലും ബുദ്ധിമുട്ടാണ്. ശിവനെ വളയുന്ന ഒരു പെൺകുട്ടി വിളിക്കുമ്പോൾ അവൾ സങ്കീർണ്ണമാകുമ്പോൾ കാര്യങ്ങൾ സങ്കീർണ്ണമാകും. കൊലപാതകത്തിന്റെ ഏക സാക്ഷിയായ അവളുടെ സുഹൃത്ത് അർച്ചന ( റോമ ) കുറ്റവാളികളെ നിയമത്തിന് മുന്നിൽ കൊണ്ടുവരാൻ ശിവന്റെ സഹായം തേടുന്നു.
പരാമർശങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
മധുസൂദൻ ഗുപ്ത
പണ്ഡിറ്റ് മധുസൂദൻ ഗുപ്ത (মধুসূদন গুপ্ত) (1800 – 15 നവംബർ 1856) പാശ്ചാത്യ വൈദ്യശാസ്ത്രത്തിൽ പരിശീലനം നേടി മനുഷ്യശവച്ഛേദനം നടത്തിയ ആദ്യത്തെ ഇന്ത്യൻ ഡോക്ടറാണ്. കൽക്കട്ടയിൽ മെഡിക്കൽ കോളജ് നിലവിൽ വന്നപ്പോൾ സാമൂഹ്യവിലക്ക് അവഗണിച്ചുകൊണ്ട് മനുഷ്യ ശവശരീരം കീറിമുറിച്ച് അവയവപഠനം നടത്താൻ തയ്യാറായി. 1896 ഒക്ടോബർ 28 നു ഗുപ്ത ശവച്ഛേദനം നടത്തിയ ആദ്യത്തെ ഇന്ത്യക്കാരനായി. രാജ് കൃഷ്ണ ഡേ, ഉമാചരൺ സേത്ത്, ദ്വാരകാനാഥ് ഗോപ്തു, നബിൻ ചന്ദ്ര മിത്ര എന്നീ മെഡിക്കൽ കോളജ് വിദ്യാർഥികൾ ഈ പ്രവൃത്തിയിൽ സഹായികളായി ഉണ്ടായിരുന്നു. ബ്രിട്ടീഷ് ഈസ്റ്റ് ഇന്ത്യാ കമ്പനി ഭരണാധികാരികൾ ആചാരവെടികൾ ഉതിർത്തുകൊണ്ട് അദ്ദേഹത്തെ ആദരിച്ചു. പ്രാചീനകാലത്തെ ശസ്ത്രക്രിയാ വിദഗ്ദ്ധനായിരുന്ന സുശ്രുതനെപ്പോലെയുള്ള ജ്ഞാനികൾ മനുഷ്യശരീരശാസ്ത്രം പഠിക്കുന്നതിനായി മനുഷ്യ മൃതദേഹച്ഛേദനം നടത്തിയിട്ടുണ്ട് എന്ന് തീർച്ചയാണ്. എന്നാൽ ഡോ. മധുസൂദൻ ഗുപ്തയായിരുന്നു ആധുനിക വൈദ്യ ചികിത്സകൻ എന്ന നിലയിൽ ശവച്ഛേദനം ചെയ്ത ആദ്യത്തെ ഇന്ത്യക്കാരൻ.
ആദ്യകാല ജീവിതം
പാരമ്പര്യമായി ആയുർവേദ ചികിത്സകരായ വൈദ്യ കുടുംബത്തിലെ അംഗമായിരുന്നു ഗുപ്ത. 1800 ൽ ഹൂഗ്ലിയിലെ ബലറാം ഗുപ്തയ്ക്ക് ബൈദ്യബതിയിൽ ജനിച്ച മകനാണ്. സ്കൂൾ വിദ്യാഭ്യാസം പൂർത്തിയാക്കിയ ശേഷം സംസ്കൃത കോളജിൽ പ്രവേശനം നേടി. ബൈദ്യക് ശാഖയിലായിരുന്നു പരിശീലനം നേടിയത്.